S.E.A.D. - Sahara Resiste\nS.E.A.D.(Saharar Errepublika Arabiar Demokratikoa)\nMendebaldeko Sahara Afrikan deskolonizatzeko geratzen den azken lurraldea da.\nKanariar uharteen pareko kostaldean, Maroko eta Mauritaniaren mugen artean kokatzen den 266.000 km-ko lurralde honek baliabide ekonomiko ugari gordetzen ditu.\nEspainiak XIX. mendeko azken urteetan indarrez okupatu zuen eta, ehun urteko kolonizazioaren ondoren, 1976an, Mauritania eta Marokoren eskuetan utzi zuen lurraldea, aurretik sinatutako Madrilgo Hitzarmenen bidez. Hitzarmen horiek nazioarteko eta estatu mailako legeria urratu zuten eta gaur egungo gatazka egoeraren oinarria dira.\nGaur egun Marokok lurraldearen bi heren okupatzen ditu. Mendebaldeko Saharako lurralde okupatuak eta lurralde askatuak 2.700 kilometroko HARRESI batek banatzen ditu.\nLurralde okupatuetan, sahararrek ikara eta garbiketa etnikoko agintepean bizi dira. Marokok lurraldea okupatu zuenetik, giza eskubideen urraketa anitzak jasaten ditu saharar biztanleriak.\nHarresiaren ekialdean, aljeriar lurraldean, SAHARAR ERREFUXIATUEN KANPAMENTUAK daude. Bertan, 200.000 pertsona inguru bizi dira herbestean. Fronte POLISARIOAk, saharar herriaren ordezkari politikoa, Saharar Errepublika Arabiar Demokratikoa (SEAD) mantentzen du, Espainiak Mendebaldeko Sahara behin betiko utzi zuen egunean bertan aldarrikatua (1976ko otsailaren 27an).\nTindufeko kanpamentuetan –Algeriako basamortuan– errefuxiatutako saharar biztanleak oso baldintza txarretan bizi dira, planetako lurralderik ezatseginetako batean bizi baitira laguntza humanitarioaren mende.\nSaharar gazteak biztanle errefuxiatuen kanpamentuetan:\nEsku hartzeko esparru estrategikoa osatzen dute gazteek, etorkizunean haiek izango baitira kolektibo zuzentzailea. Saharar gizarte errefuxiatuaren kasuan, gazteen kolektiboari arreta ematea ezinbestekoa da, gero eta zailagoak diren bizi baldintzak direla medio, biztanleak erresistentzia-gaitasuna galtzen ari direlako eta higadura handia jasaten ari dira.\nZailtasun asko dituzte gazteek gaur egun, baina errefuxiatuta bizi diren saharar gazteen kasuan zenbait berezitasun daude:\n«Bakerik eta gerrarik ezako» aldi luzea eta gerraren bidea gutxika-gutxika aldatzea konponbide baketsuarekin, nazioa osatzeko prozesuan.\nIrekiera politikoen, ekonomikoen eta sozialen atmosfera.\nGazteekin lan egiten duten organismo eta erakundeen prestakuntza- zein gaitasun-galera, politikarekin, historiarekin, kulturarekin eta legeriarekin loturiko guztian, bereziki, auzi nazionalari dagokionez.\nEnplegu-aukeren mugapena, bereziki, langile kualifikatuentzat eta emakumeentzat.\nKualifikazio handiko pertsona efizienteen talentuaren emigrazioa.\nSaharar gazteen prestakuntzarako eta aisialdirako instalazioen eta egituren eskaintza txikia.\nSektore nazional askoren ezintasuna bertako gazteen potentzialari erantzuna eta aukerak emateko.\nGazteen inplikaziorik eza parte-hartze politikoan, sozialean eta ekonomikoan.\nGazte askok ez ezagutzea nortasun-nolakotasunak, elementu bereizgarriak nahiz historia eta kultura nazionalen norabidea eta etorkizuna. Horrek eragin negatiboa dakarkio kultura-balioen zein balio nazionalen sistemari.\nParte-hartze politiko txikia.\nEskola uztearen zifra kezkagarriak.\nGizartearentzako arriskutsuak diren fenomenoak hedatzea –unera arte eskala txikian–, hala nola delinkuentzia, drogen kontsumoa eta trafikoa, ebasketak, bortxaketak, estremismoa…\nInformazio gehiago jasotzeko “La juventud refugiada en los campamentos saharauis. Atrapados en la incertidumbre del limbo”\nSaharar gazteak Marokok okupatutako eremuetan:\nGatazka askoz biziago da eremu okupatuetan bizi diren gazte sahararren artean. Saharar biztanleek etengabe jasaten dituzte atxiloketak, gehiegikeriak eta torturak. Beldurrez bizitzea normalizatuta dago, edozer unetan desagertu daitezkeelako edo erail ditzaketelako. Marokok erabateko zigorgabetasuna du horrelako ekintzengatik, eta, gainera, nazioarteko behatzaileei ez die lurraldean sartzen uzten. Polisario Frontearen aldarrikapen politikoak babestuz gero, espetxean sartuko zaituzte eta epaiketek ez dute inolako prozesu-bermerik: akusazio, lekukotza eta froga faltsuak onartzen dituzte epaileek.\nEskubide zibil eta politikoen gaineko urraketez gain, gazte sahararrei beste hainbat mugapen egiten dizkiete, eskubide ekonomikoekin, sozialekin eta kulturalekin lotuta.\nHezkuntzarako eskubidea: eremu okupatuetan, Marokoko Hezkuntza Nazionaleko Ministerioak kudeatzen du hezkuntza-sistema publikoa. Legearen arabera saharar biztanleei irekitako sistema bada ere, haurrek zein gazteek diskriminazio handia jasaten dute. Ikastetxe pribatuetan kalitate handiagokoa da hezkuntza, baina saharar familia ugarik ez daukate nahikoa baliabide ekonomikorik ikasketak finantzatzeko. Eremu okupatuetan ia ez dago aukerarik goi-mailako ikasketarik egiteko, ez baitago unibertsitaterik. Ondorioz, Marokoko hirietara joan behar dira, non diskriminazioa handiagoa den. Gainera, ez diete uzten adar zientifikoko karreretan matrikulatzen.\nOsasunerako eskubidea: Lurralde okupatuetan, osasun-sistema ez da nahikoa biztanle guztientzat, eta gabezia handiak dauzka. Medikuntza orokorra baino ezin da eskuratu, ez baitago arreta espezializatuko zerbitzurik. Zerbitzu publikoak ordaindu behar dira, beraz, ez dago osasun-sistema unibertsalik. Saharar biztanleek ez dute konfiantzarik sentitzen eta ez dute beren burua babestuta ikusten, zabarkeria medikoko kasu anitz daude eta. Aurrekari politikoak dituztenak eta beren ahaideak zigortzeko tresna gisa erabiltzen da osasuna.\nLanerako eskubidea: Sahararrentzako oso zaila da lan-merkatuan sartzea, unibertsitateko titulua dutenentzako ere bai, eta, bereziki, giza eskubideak modu irekian defendatzen dituztenentzat. Barne-Arazoetako Ministerioak zerrenda bat dauka, non aldarrikapen politikoetan parte hartzen duten pertsonen izenak jasotzen dituen. Horrez gain, pertsona horiei betoa jartzen die, sektore publikoko lanpostuak eskuratzeko oposizioak egiteko aukerarik izan ez dezaten. Lan-esparru pribatuan, sahararrek desabantaila handiak dituzte: soldata txikiagoak, oporraldi txikiagoa, lan prekarioagoak… Emakumeek urraketa gehiago jasaten dituzte, egunero jasan behar dituztelako sexu-jazarpena eta sexismoa.\nInformazio gehiago jasotzeko: “Una brecha en el muro. Informe colectivo sobre las vulneraciones de los derechos económicos, sociales y culturales en el Sahara Occidental ilegalmente ocupado por Marruecos”


Sabin Intxaurraga: «CO2 igorpenen Espainiako plana osatu gabe dago» | EA - Eusko Alkartasuna\nHasiera » Ekonomia » Sabin Intxaurraga: «CO2 igorpenen Espainiako plana osatu gabe dago»\nSabin Intxaurraga: «CO2 igorpenen Espainiako plana osatu gabe dago»\nArgitaratua honek egina: Prentsa Bulegoa data Eka 23, 2004 honetan: Ekonomia\nEAEko Ingurumen sailburuak uste du ez dutela aintzat hartu «industriak egin duen ahalegina»\nEspainiako Gobernuak astelehenean onartu zuen CO2a isurtzeko eskubideen Esleipen Plan Nazionala «osatu gabe» dago. Hala uste du, behintzat, Eusko Jaurlaritzak. Izan ere, Espaniako Gobernuak gai horren inguruan Europako Batasunak onartutako araua bakarrik bete du, eta, hortaz, isurtzaileen zati bat besterik ez du arautu: gutxien isurtzen dutenen ingurukoa(%40).\nSabin Intxaurraga EAEko Lurralde Antolamendu eta Ingurumen sailburuak eta Ana Agirre Industria, Merkataritza eta Turismo sailburuak atzo aurkeztu zuten plangintza horri buruz Jaurlaritzak egindako behin-behineko irakurketa. Azaldu zutenez, esleipen plangintza hori osatugabea ez ezik, «zehaztasunik gabekoa» da eta «ez du aintzat hartzen industria alorreko enpresek isurketak gutxitzeko orain arte egin dituzten ahaleginak».Intxaurragak bereziki gogoratu nahi izan zuen bere garaian, Garapen Iraunkorraren Euskal Ingurumen Estrategia onartu zutenean, Jaurlaritzak «konpromiso garbia» erakutsi zuela Kyotoko Protokoloan agintzen zirenak betetzeko. Esleipen plana ondo aztertzeko Jaurlaritzak aste bi beharko dituela aurreratu zuen, denbora horretan bertoko enpresetako ugazabekin batu eta erantzun bateratua egiteko.Ingurumen sailburuak aurreratu zuen, hala ere, esleipen plan hori ez dela «nahikoa Kyotoko agindua betetzeko». Bere arabera, esleipen plan horrek CO2 igorpenen %40 eragiten duten sektoreak bakarrik aintzat hartu ditu: burdingintza, papergintza, zementu ekoizpena, beira-zeramika, energia eta petrolio findegiak. Gainerako isurtzaileak garraioa eta etxebizitzak, batez ere inoiz egingo den Ekintza Planerako utzi ditu Espainiako gobernuak, baina Intxaurragak berak nabarmendu zuenez, «plan horren edukiaren gaineko berririk ez daukagu, batere».«Uste dugu premiazkoa dela alor bi horietan ere eragitea, horiei buruzko datuak kezkagarriak direlako», esan zuen Intxaurragak: «Garraioak hamabi urtetan, 1990tik 2002ra, %70 areagotu ditu CO2 igorpenak herrialde honetan, eta etxebizitzen igorpenak handitzea %28koa izan da», jakinarazi zuen.\nJaurlaritzakoen ustetan, Espainiako Gobernuak «ez du aintzat hartu» EAEko industria-sektoreak «ahalegina» egin duela igorpenak gutxitzeko. Intxaurragak esan zuenez, «produkzio hazkundea %43 handitu denean industriagintzako enpresek %25 gutxitu dute isurtzen duten CO2a».\nAna Agirre Industria sailburuak azaldu zuenez, «zuzena» da esleipen planak energia eremuari lehentasuna ematea, «alde hori izan delako igorpenak areagotu dituen eragileetako bat, %59 gehiago 1990tik 2002ra, hain zuzen», azaldu zuen. Bai Agirrek, bai Intxaurragak argi utzi zuten energia ekoizleentzat zentral termikoak berrituz eta energia berriztagarriak sustatuz errazagoa dela igorpenak gutxitzeko neurriak hartzea.Garraioak berotegi-efektuan duen eragina gutxitzeko, «garraio ohiturak aldatu» egin beharko direla aitortu zuen sailburuak, errepidean oinarritutako ereduak %70 areagotu dituelako urteotan gas igorpenak. «Guk trenbidearen aldeko apostua egiten dugu, hori delako izan dezakegun eredurik azkarrena eta garbiena. Eta ez gara hasiko orain Euskal Y-az berba egiten…», gaineratu zuen.Intxaurragak aurreratu zuen Jaurlaritza datozen egunetan batzartuko dela esleipen planaren eragina izango duten industria-sektoreko ugazabekin, «euren iritzia jaso eta auzi horren gaineko jarrera bateratu bat lortzeko». Sailburuak argi utzi zuen ez dela hori izango «esleipen plan alternatiboa, Espainiak proposatu duenari EAEtik egingo zaion proposamena baino», gaineratu zuen.Agerraldia amaitu aurretik, Intxaurragak «kezkak» bazituela adierazi zuen: Espainiako gobernuak onartutako Esleipen Plan Nazional hori «ez ote den aitzakia izango, berriro ere autonomia erkidegoen esku dauden hainbat eskuduntza berreskuratzeko». Arinago ere halakorik gertatu izan dela gogoratuz, Intxaurragak aipatu zuen isurketak kontrolatzeko eskuduntza Jaurlaritzarena dela gaur egun.


Eneko Atxak sortutako kontzeptua da NKO, euskal eta japoniar sukaldaritza-tradizioen espiritua biltzen duena. Jendeak bi gastronomien arteko konbinazio perfektua aurkituko duen lekua.\nNKO, bi kultura gastronomiko garrantzitsu uztartzen dituen egitasmoa da, euskalduna, Enekoren berezkoa eta japoniarra, Eneko Atxak duela 15 urte Japonera lehendabiziko aldiz joan eta bertako kultura gastronomiko aberatsa ezagutu zuenetik maite duena.\nBi kulturek, bertako produktuekiko eta hori indartzen saiatzen diren disziplinekiko, maitasuna adierazten dute.\nJaponen zein Euskal Herrian mahaia objetu hutsa baino zerbait gehiago da, elkartzeko toki bat baizik, leku ia sakratu bat da non jakirik onenek jendea mahai inguruan elkartzen dute, partekatu, gozatu, hitzegin eta zoriontasunaren bideari heltzeko.\nEneko Atxak sortu duen kontzeptu honetan, euskal eta japoniar tradizio kulinarioen izaerak biltzen dira. Bi sukaldeen arteko uztartze ezin hobea aurkitu daitekeen tokia.\nNKO, sukaldaritza euskalduna eta japoniarraren besarkada.\nEneko Atxaren ibilbidea zintzotasunez, kreatibitatez eta esfortzuz kozinatutako historia bat da. Hiru Michelin izarrak lortzen sukaldari gazteenetakoa bilakatu ondoren –Azurmendi***-, hazi eta garatu egin da bere sukaldaritza, proposamen gastronomiko berriei bidea irekitzeko. Horien artean dude ENEKO, BASQUE ETA NKO nazioarteko proiektuak


Idazlea. Tolosan (Gipuzkoa) jaio zen 1884ko ekainaren 9an. 1952ko martxoaren 9an hil zen 70 urte zituela.\nAbokatutza ikasketak egin zituen (Deustu, Madril). 1936an abokatu modura zeiharduen lanean Tolosan. Euskara arina eta argia erabiltzen zuen eta hainbat aldizkari eta egunkaritan idatzi eta kolaboratu zuen "Jon Andoni" izengoitiarekin. Kultura-heziketa oparoa jaso eta euskarazko oratoria zehaztasunez eta edertasunez erabiltzen zuenez, euskaldunen idealak zabaldu zituen. 1932an Antonio de Labayen eta Isaac Lopez-Mendizabalekin batera "Antzerti" aldizkaria sortu eta zuzendu zuen, baina 1935era arte ez zen argitaratu.\n1933an EAJ alderdiko GBBko kide zen eta Espainiako Gortetan Gipuzkoako diputatu izendatu zuten. Modu horretan, orduan probintzian lehen indarra zen Euskal Alderdi Jertzaleko ordezkari hautatu eta 1936an berrautatu zuten. Gerra zibilaren eraginez, Frantziara ihes egin zuen lehenengo, eta Panamara gerora.\n1951ko irailaren 2an apaiztu zen Limako (Peru) Iglesia del la Nunciatura delakoan. Errepublikako presidentea, Manuel A. Odria jenerala eta Carmen Berckmeyer de Gamero andrea izan ziren bere aitamabitxi. Hala, apaizgo lanetan hasi zen eta Tarapoton, Moyobambako probintzian, San Martin departamenduan (Peru) misiolari gisa aritu zen.\nMartinez Sierraren "Madrigal" lanaren euskarazko itzulpena eman zuen Losintxa izenburupean. Ordurako bi eleberri idatzi zituen euskaraz: Joañixio eta Bizia garratza da.... Buenos Airesen argitaratu ziren biak, lehenengoa 1946an eta 1950ean bigarrena. Estilo bizi eta arina zuen, nahiz eta zabar samarra ere bazen. Villasantek haren lanari buruz aipatzen duenez:\n"Joañixio eleberrian agertzen den estiloa ez da Garoa eleberrian agertzen dena: arinagoa da, eten gehiagorekin eta azkarragoa; ez du goitik beherako deskribapenik, xehetasun itzelez landutakorik, baina bere estiloa biziagoa da. Lafittek antzeman zuen moduan, bere euskaran oso erabilera urriko lokalismo ugari agertzen dira, tradizio literalik ez dutenak: "begiak" erabili beharrean begik, "Teexaren" erabili beharrean Teexa, "zuela" erabili beharrean zula, etab. Elkarrizketak naturalak eta azkarrak dira. Azken batean, ezin esan eleberri eder horrek benetakotasunik ez duenik". (Villasante, Historia de la Literatura Vasca., 1961, 398.or.)\nGotzon Garate analistaren arabera Joañixio (Editorial Vasca Ekin, Buenos Aires, 1946) euskaraz idatzitako lehenengo eleberri errealista da. Ana Toledo analistaren arabera, ordea, ezin daiteke esan eleberri errealista denik, kostunbrista baizik.\nJoañixio eleberriaren (1946an argitaratua) argumentua sinple samarra da: Joañixio, Amezketako baserri bateko seme gazteena, Argentinara abiatzen da bere borondatez baino gurasoen nahia asetzeko. Urterik onenak han igaro ostean, 55 urterekin jaioterrira itzuli eta bera baino 30 urte gazteagoa den ilobarekin ezkontzen da. Baina ordurako protagonista nagusia gizon tristea da eta baserriko bizitzirara ez dela egokitzen ohartu da. Gotzon Garateren arabera Argentinako Panpako bizimodu gogorra errealismo osoz deskribatzen da eta pertsonaiek sineskortasun osoa dute, horrenbestez, euskaraz idatzitako lehenengo eleberri errelista izango litzateke Joañixio. Ana Toledoren ustez, aitzitik, eleberri horretako pertsonaiak herrira itzultzeko grinaren arabera mugitzen dira, baina, egokitu zaien bizimoduko gertaerek ez dute benetako eraginik pertsonaia horien psikologiari dagokionez. Sendoa argitaletxeak eleberri horren berrargitalpen bat kaleratu zuen gerora.\nGarateren arabera >Bizia garratza da (Editorial Vasca Ekin, Buenos Aires, 1950), kalitate apalagoko eleberria da, izan ere, bi pertsonaia besterik ez dia agertzen eta egileak melodrama erabiltzen du (Gerraosteko literatura, (Labayru, 1989).\nEusko Jaurlaritzak argitaratutako Bidegileak bilduman informazio gehiago eskura dezakezu Jon Andoni Irazustari buruz.


2018/05/21 :: 7:08\nHemen zaude: Abian prozesuaren eztabaidarako unea heldu da\nAzaroaren 7an Ezker Abertzaleko kide ezberdinek epe luzera begira jarri eta, Euskal Estatua helburu, etorkizunari ateak irekitzeko asmoz, gogoeta prozesu sakon bati ekiteko borondatea adierazi genuen. Larunbatean lehen fasearen balantzea egin eta bigarren fasea, eztabaida fasea, aurkeztu genituen. Honekin batera, euskal presoek Abian prozesuaren eztabaida behar den bezala eman dezaten dispertsio eta sakabanaketak eragindako baldintzak salatzeko mobilizazioa aurkeztu genuen. Otsailaren 20an Espainia eta Portugaleko espetxeetara martxak antolatu ditugu.\nAbian prozesuaren lehen fasearen balantzea eta bigarren fasearen aurkezpena\nPasa den azaroaren 7an Ezker Abertzaleko 300 kide ezberdinek epe luzera begira jarri eta, Euskal Estatua helburu, etorkizunari ateak irekitzeko asmoz, gogoeta prozesu sakon bati ekiteko borondatea adierazi genuen. Ezker Abertzaleko militante guztiok elkarrekin hausnartu, hitz egin, entzun eta eztabaidatzeko izango den Abian prozesuaren berri eman genuen.\nHorretarako, Ezker Abertzaleko oinarri militantea eta kidetza soziala osatzen dugun guztiok eztabaidatzera eta erabakiak hartzera gindoazela esan genuen; herri eta auzoetako batzarretan, eta baita euskal errepresaliatu politikoak dauden presondegietan eta erbestean.\nBertan aipatu zen bezala, hilabetetan luzatuko den prozesu honetan, ahalik eta parte hartze handiena bilatzea ezinbestekoa da. Eta horretarako, militante oro ahaldundu eta eztabaidarako aktibo izateko asmoarekin, bi fasetako prozesua aurkeztu genuen. Entzute eta harreman fasea batetik, eta eztabaida fasea bestetik.\nProzesuaren izaera dinamikoa dela, eta kidegoari entzutea ariketa iraunkorra izan behar duela jakinik, ABIAN prozesuaren entzute fasea jada itxitzat ematen dugu. Entzute eta harreman fasea ez da izan eztabaidatu eta erabakiak hartzeko saioa, ekarpenak eta iritziak jasotzekoa baizik. Helburua, beraz, argia izan da lehen fase honetan, ahalik eta kide gehienekin egotea, prozesuaren nondik norakoak azaldu eta ahal beste ekarpen eta iritziak jasotzeko.\nHerrialdez-herrialde, eskualdez-eskualde, herriz-herri eta auzoz-auzo antolatu diren harreman lan taldeei esker, ia 9.000 pertsonengana iritsi gara lehen fase honetan (Euskal Preso Politikoak barne) eta guztira idatzizko 719 ekarpen pertsonal zein kolektibo jaso dira.\nBestalde, eremu publikoan ere hainbat gogoeta eta ekarpen plazaratu dira, azken asteetan komunikabideetan edota sare sozialetan ikusi denez. Gogoetak gogoeta eta ekarpenak ekarpen, erabakiak mugimendu bezala hartuko ditugu, herri eta auzo batzar zabaletan egingo dugun ariketa kolektiboan. Etorkizuneko Ezker Abertzalea parte hartzean eta militantziaren ahalduntzean oinarritu behar dela jakitun, irizpide horietan oinarritu nahi dugu ABIAN eztabaida prozesua bera ere.\nZutik Euskal Herria ebazpenetik hona jazotakoaren balantzea, egungo egoeraren analisia, etorkizunera begirako estrategia eta horretarako behar dugun antolakuntza zein militantzia ereduaren inguruan dauden iritzi eta ekarpenak jaso dira eta otsailaren hasieran, ekarpen horiek oinarri izanda, ikusiko du argia eztabaidarako txostenak.\nOrduan abiatuko da bigarren fasea: Eztabaida Fasea.\nBigarren fase honetarako Euskal Herriko herri eta auzo guztietan 3 Batzar egitera aurreikusten da Otsailetik eta Apirilera bitartean. Batzar hauetaz gain, Euskal Preso Politikoak dauden espetxe guztietara txostena bideratu eta bertan ere eztabaida eman dadin da asmoa, errepresaliatu izateaz gain, militante politiko gisa estrategiari beraiek egin beharreko ekarpena besteok egingo duguna bezain baliotsua baita.\nLehenengo batzar-saioekin otsailaren 27an hastea da asmoa baina, aldez aurretik, otsailaren 20an, Euskal Presoak dauden Espainia eta Portugaleko espetxe guztietara martxak burutuko ditugu. Presondegietan eztabaida behar den bezala eman dezaten dispertsio eta sakabanaketak eragindako baldintzak salatu eta Euskal Presoen eskubideak aldarrikatzea izango da martxa hauen helburua. Frantsez estatuaren kasuan, ekimenen bat aurrera eramango den arren, oraindik ez daukagu zehaztuta.\nEztabaida prozesu honek parte hartze zabal eta emankorra izan dezan bilatzen dugu. Aurrez aurre dugun erronkak horrela eskatzen baitigu. Hori dela eta, urteetan Ezker Abertzaleko gune ezberdinen partaide izan direnak, izan daitezkeenak edota proposatzen dugun proiektu politikoa konpartitzeagatik bere burua Ezker Abertzalekotzat duten kideak bildu nahi ditugu, elkarri entzuten, elkarri aditzen eta, bereziki, elkarrekin gogoetatzen eta eztabaidatzen.\nBorondatea hori izanik, parte hartze zabal eta kualitatiboki aberatsa lortzeari begirako metodologia eta tresnak garatu behar ditugu. Ahalegin berezia egin nahi dugu, ildo horretan, emakumeen parte hartzea eta ekarpena ahalbidetzeko orduan. Prozesuak konfiantza eta harreman sinergikoak eta kohesioa indartzeko baliagarri izatea bilatzen dugu; hori dela eta, eztabaidaren forma eta metodologiari behar duen garrantzia eta arreta eskainiko diogu, garenaren aniztasuna jasotzen duten prozesuek, kohesionatu, identitate kolektiboa indartu eta ilusioa eragiten baitute.\nOndorioz, atxikimendua eta parte hartzea elikatu dezaketen neurri edo tresnak abian jarriz, erabakiak guztion artean kolektiboki hartzea eta, oro har, prozesua zaintzea bermatuko dugu Abian Prozesuaren Talde Eragiletik.\nBalance de la primera fase del proceso Abian y presentación de la segunda\nAbian prozesuaren lehen fasearen balantzea eta 2. Fasearen aurkezpena\nEl 20 de febrero marchas a las cárceles


Iztondoko eten - Wikipedia, entziklopedia askea.\nK40 eta K40.90\n550 eta 550.90\nIztondoko etena edo iztondoko hernia Iztai hodiaren gune ahuletik irteten den barrunbe abdominalaren edukiaren protrusioa da.\nIztai hodia iztai mailan abdomen hormak zeharkatzen dituen pasabidea da. Horma horiek sakonetik azalerara, zeharkako faszia (fascia transversalis), abdomeneko zeharkako muskulua, abdomeneko barneko muskulu laprana eta abdomeneko kanpoko muskulu lapranaren aponeurosiak dira.\nOrokorrean, nerbioak, odol hodiak eta hodi linfatikoak igarotzen dira hodi horretatik. Gizonezkoetan, testikuluen geruzaren jarraia den kordoi espermatikoa inguratzen du. Emakumezkoetan, berriz, uterotik ezpain nagusietara doan lotailu biribila. Abdomen horma horrek berezko ahulgune batzuk ditu, hernia eragin dezaketenak. Presio indar handi bat eginez gero, hala nola, zama jasotzean eta haurdunaldian, gune ahul horietan hutsune bat sor daiteke, etenaren jatorria, hain zuzen. Horregatik, gune abdominaleko peritoneo eta abdomeneko organoak, herniaren eduki direnak, iztai hoditik irteten dira.\nHala ere, giza gorputzak hernia arriskua murrizten duten ezaugarriak garatu ditu: kremaster muskulua eta elkar muskuluaren tendoiaren esfinter funtzioa eta iztai hodiaren bi zuloak edo eraztunak maila ezberdinetan egotea.\n1 Iztai eskualdeko anatomia\n2.1 Iztai hernia zuzena\n2.2 Iztai hernia ez zuzena\nIztai eskualdeko anatomia[aldatu | aldatu iturburu kodea]\nEmakumeetan, enbrioi garapenean gonadak peritoneo barrunbera eusten dituen gubernakulum testisa hazi egiten da uteroaren hiru lotailuak emanez: lotailu euslea, biribila eta obarikoa. Emakumezkoen iztai hoditik lotailu biribila eta nerbio ilioinginala bakarrik igarotzen direnez, iztai hodi oso mehea garatzen da, hortik oso zaila delarik iztai hernia bat garatzea.\nGizonezkoetan, aldiz, gubernakulum testisa hazten ez denez, eta fetuaren hazkuntzaren ondorioz, gonadek abdomeneko peritoneoko atzeko hormatik jaisten dira iztai eskualdeko abdomeneko hormak zeharkatuz. Jaitsiera horretan peritoneoko egitura ezberdinak herrestan eramango dituzte, horien artean, peritoneoa, zeharkako faszia, zeharkako muskulua, barruko muskulu laprana eta kanpoko muskulu lapranaren zuntz aponeurotikoak. Peritoneotik testikuluen inguruko prozesu baginala eratorriko da. Beste egituretatik, berriz, kordoi espermatikoa. Azken horrek iztai hodia lapranki zeharkatu, hau da, sakoneko zulotik azaleko zulora, eta barrabilen kanpoko geruza ezberdinak emango ditu: zeharkako fasziatik barneko faszia espermatikoa, zeharkako muskulutik eta barneko muskulu lapranaren fusiotik faszia kremasterikoa (erdiko faszia espermatikoa), eta kanpoko muskulu lapranaren aponeurositik kanpoko faszia espermatikoa.\nZeharkatuko duten gune ahularen arabera, mota desberdinetako herniak garatu daitezke.\nIztai hernia zuzena[aldatu | aldatu iturburu kodea]\nAbdomen edukiak iztai hodiaren atzeko paretetik zeharkatzen du Hesselbachen triangelua. Hesselbachen triangelua zeharkako fasziaz bakarrik osatutako iztai hernia zuzenaren gune ahula da. Kanpoaldetik beheko arteria epigastrikoak, behekaldetik iztai lotailuak eta alde medialetik abdomeneko muskulu zuzenaren lekak mugatzen dute. Abdomeneko edukiaren presioaren ondorioz, pareta hori ahuldu eta tenkatu egiten da, eten bat osatuz eta bertatik abdomeneko edukia pasaraziz. Beraz, abdomeneko edukia Hesselbachen triangelua zeharkatu eta kordoi espermatikoaren kanpotik kokatzen da. Ez da azaleko zulotik pasatzen eta ez da oso ohikoa eskrotora iristea.\n40 urtetik aurrera agertu ohi da, zeharkako faszia ahultzearen ondorioz. Horrez gain, iztai hernien %80 mota zuzenekoa da eta %55eko probabilitatea dago hernia zuzena bi aldeetan garatzeko.\nIztai hernia ez zuzena[aldatu | aldatu iturburu kodea]\nAbdomen edukia iztai hodiaren sakoneko zulotik irteten da. Iztai hodiaren ibilbidea jarraitzen du, kordoi espermatikoarekin paralelo, kremaster muskuluaren zuntzen barnetik eskrotoraino iritsiz. Mota honetako hernia sakoneko zuloaren handipenari esleitzen zaio.\nIztai hernien %20 mota ez zuzenekoa da.\nKasu gehienetan ez da sintomarik pairatzen. Hala ere, min edo ondoeza senti daiteke zutik jartzean, esfortzu bat egitean eta zamadun objektuak altxatzean.\nIztai herniaren agerpena honelakoa da:\nPazienteak agerikoa den eta erraz uki daitekeen masa du iztai mailan.\nKomunera joatean mina senti dezake.\nPresioaren eraginez areagotu daitekeen mina jasan dezake herniaren aldean. Mina gizonezkoen eskroto eta emakumezkoen ezpain nagusieteraino irits daiteke.\nErraiak abdomenetik ateratzean bihurrituta gelditzean min handia eman dezake. Kasu askotan goragalea eta oka eragiten du. Egoera horiek kirurgia bidez konpontzen dira. Hala ez bada, abdomeneko organoen hantura gerta daiteke.\nIztai hodiaren diagnostikoa ikuskatze fisiko bidez egiten da. Ikuste hutsez ezin detekta daitekeen hernien kasuan, Valsalvaren metodoa erabiltzen da.\nKirurgia: sare sintetikoa\nEkografia erabilgarri izan daiteke iztai hernia baten susmoa badago. Sabel tentso edo lodietan iztai hernia ez da oso erraz ikusten.\nHaur mutilek iztai hernia ez zuzen kongenitoa paira dezakete. Pubis gaineko hantura txiki moduan ager ohi da. Alabaina, hidrozelea, eskrotoko likido metaketa, ezabatzea beharrezkoa da diagnosirako.\nKasu gehienetan kirurgia erabiltzen da. Ebakuntzari hernioplastia deritzo eta hernia sare sintetiko bat jartzean datza.\nBidaurrazaga, A., Gerrikagoitia, I., & Sarria, R. (2010). Giza anatomiako praktika-liburua lokomozio, aparatua. Usurbil, Gip.: Elhuyar Fundazioa.\nHernia inguinal: definición (Gaztelaniaz)\nMultimedia: Inguinal hernia\nBNF: 120167528 (data)\nHernias de la pared abdominal (Gaztelaniaz)\nOrriaren azken aldaketa: 14 abendua 2019, 14:27.


Hasiera Kultur proiektua T Game\nBideo-jokoak bete-betean sartu dira gure bizitzetan, eta joera hori geldiezina da. Honezkero, ez daude soilik gure aisialdian presente. Bideo-jokoen industriaren gako-alderdiak, besteak beste, ludifikazioa eta jokoen mekanika, ikus-entzunezkoen estetika, bideo-jokoek birsortzen dituzten munduak eta garatzen dituzten teknologiak espero ez genituen esparruetan sartzen hasi dira, adibidez, ekonomian, aisialdian, hezkuntzan, osasunean, zineman eta harreman sozialetan.\nKultura garaikidearen eta bideo-jokoen sektorearen arteko harremana anbibalentea da. Ez dago sorkuntza-sektorean horrenbeste enplegu sortzen duen beste industriarik: konpositore, diseinatzaile, artista eta gidoilari ugarik aurkitu dute beren garapen profesionalerako esparru egokia sektore horretan. Aldi berean, beste askok, modu kritikoan eta sektoreko tresna berdinak erabilita, irauli egiten dute industria horrek ordezkatzen duena. Zentzu horretan, askotariko proposamenak ari dira garatzen: eskapismotik hasi eta gure errealitatearekiko konfrontaziorik kritikoenetara doaz, isolamendutik jolasera eta sarean lan egitera, eta ariketa fisikotik espazio birtualera.\nGai horiek guztiak jorratzeko, Tabakalerak hainbat sailek prestatutako iradokizun sorta bat proposatzen du:\nHasteko, “Errealitate bideo-ludifikatua. Bideo-jokoak gizarte garaikidean duen garrantzi soziala” izeneko gogoetarako eta eztabaidarako espazio bat egongo da Bideo-jokoen Nazioarteko Mintegian. Soziologian doktore eta bideo-jokoen eta gizartearen arteko harremanean aditu Daniel Murielek zuzenduko du. Mintegia apirilaren 28tik 30era izango da.\nLau Pareta aretoan Bideo-jokoak. Play Without End erakusketa egongo da ikusgai (martxoaren 25etik maiatzaren 16ra). Mundu garaikideaz pentsatzeko une jakin batean bideo-jokoen mekanikak eta estetikak erabili dituzten artistek sortutako obrak biltzen ditu; horien bidez, bideo-jokoen dimentsio artistikoa eta aukera politiko eta kulturalak aztertzeko aukera izan dute egileek.0}\nEkainaren 1etik 5era topaketa birtual bat egingo da. Proiektu hori Luca Carrubba artista eta teoriagileak koordinatzen duen taldearen garapenaren fruitua da, eta bideo-jokoak eta kultura digitala ditu hizpide. Topaketa horretan espazio birtualek harreman sozialetarako eta praktika eta esperimentazio artistikorako duten potentzialtasunaz hitz egingo da. Halaber, digitalki sortzen diren errealitate eta harreman ez fisiko batzuen adibideak emango dira. Hori guztia birtualki egingo da, eta gure abatarraren bitartez bizi ahal izango dugu.\nGainera, proiektuan zehar, zenbait jolasgune aktibatuko dira Tabakalerako hainbat txokotan eta ingurune birtualak sortzeari buruzko lantegiak antolatuko dira Medialaben, besteak beste.\nGauzak horrela, Tabakalerak martxotik ekainera eskainiko duen programak gonbita egiten die publiko guztiei, beren adina eta bideo-jokoak gustuko dituzten ala ez gorabehera, antolatutako ekintzetan parte-hartzeko, partekatzeko, hausnartzeko, eta, nola ez, jokatzeko.\neSports-eko gamerra izateaz. Zaletasunik lanbidera\n2021-06-10 - 19:00-20:00\nBideo-jokoen merkatuak gero eta garrantzi handiagoa du eta gero eta perstoan gehiago biltzen du. Ander Hipólito gamer profesionala da eta REALAren ordezkaria eLaLigan. Hitzaldi honetan bere esperientziaz eta bere zaletasuna lanbide bihurtu arte izan duen bilakaeraz hitz egingo digu.\n2021-05-27 - 18:00\n2021-05-15 - 17:00-19:30\n2021-05-13 > 2021-05-20 - 18:00\n2021-05-08 - 11:00 - 12:30\n2021-05-05 - 19:00-20:00\nSolasaldi honetan, Zach Blas artistak eta Ana Teixeira Pinto komisario eta idazleak hizpide izango dituzte zaintza, gamifikazioa eta Kaliforniako ideologia iraunkorra, Blasen praktika artistiko zabalaren testuinguruan.\n2021-04-30 - 19:00-20:15\nHitzaldi honetan, jokoaren eta gure gorputzen, datuen eta hirien kudeaketaren gaineko kontrola berreskuratzea proposatuko dugu. Horretarako, gobernantza ludikoaren kontzeptua planteatuko dugu, gobernantza algoritmikoaren aurka egiteko aukera gisa.\n2021-04-30 - 17:30-18:45\nGai horiek jorratu dituzten gure proiektu batzuk partekatuko ditugu, bai eta gai horri buruz egiten ditugun ikerketak ere, Vitrin.as galeria birtualaren bidez.\n2021-04-30 - 12:30-13:45\nHitzaldi honetan, slow games deiturikoak, haien historia, diseinu-filosofia eta jokalariak aztertuko ditugu, betiere gure garaiari nola erantzuten dioten eta nola islatzen duten pentsatuz, etenaldiak eta isiluneak premiaz eskatzen dituen azelerazioak markatutako unea.\n2021-04-29 - 19:00-20:30\nMarta Trivi eta Marina Amores, bi proiektuen ardurakideak, gai eta eztabaida batzuk plazaratzeak zer ekarri duen azalduko dute; zoritxarrez, oraindik ere ematen duena baino askoz gehiago aztertu eta jorratu behar dira. Nerfeadas telesaileko kapitulu bat ikusiko da.\n2021-04-29 - 17:30-18:45\nAzken urteotan, laneko iruditegi berriak agertu direla uzten dute agerian Operación Triunfo edo Masterchef-en tankerako talent show delakoen ospeak, baita El Rubius edo Ibai Llanos youtuber eta streameren eklosioak ere , non ‘lan’ gisa ulertzen dugunaren definizioak aldatzen ari diren.\n2021-04-29 - 12:30-13:45\nDiskurtso neoliberalean txertatuta, bideo-joko mota jakin batzuk eta runningaren eta social media eta gamifikazioaren arteko fusioak erresilientzia hedatzen lagundu dute, adiera horretan, herritarren iruditegian. Aldi berean, ordea, zenbait bideo-jokok eta runningaren diskurtso eta praktika batzuek kritikak, pitzadurak eta erresilientzia ulertzeko modu alternatiboak planteatzen dituzte.\nANONIMOAK. Maskarak, osasuna eta kontrola Covid garaian\n2021-04-06 > 2021-04-09 - 10:00-14:00\nBigilantzia, pribatasun eskubidea eta desobedientzia taktiken inguruan hausnartzeko lau eguneko lantegia.\n2021-03-25 - 19:00-20:00\nBelaunaldi oso batek gozatu zuen atrakzio berezi horiez, eta, horregatik, ezinbestekoa da horiek berrikustea, gogoratzea eta omentzea. “Arcade sKroll”-ek unibertso iraultzaile horren legatuaren zati bat hartzen du, eta, kontzertu-formatuaren bidez, murgiltze-esperientzia batean parte hartzera gonbidatzen gaitu, kolorez eta txinpartaz beteriko garai hartako (teknologia itzalien garaiko) ehunka bideo-joko eta soinu-banda gogoratuz. Arcade makinetan, start botoia jolasten hasteko baino ez da erabiltzen.


12:54, 16 maiatza 2014ko berrikusketa\n74 bytes added , Duela 7 urte\n12:43, 16 maiatza 2014ko berrikusketa (aldatu)\n12:54, 16 maiatza 2014ko berrikusketa (aldatu) (desegin)\n[[Fitxategi:Steam engine in Science Museum Power gallery.ogv|thumb|300px|[[Corliss lurrun-makina]] funtzionamenduan [[Londres]]ko Zientzia Museoan]]\n[[Fitxategi:Steam engine in action.gif|thumb|450px|Lurrun makina funtzionamenduan. ezkerreko gezi gorragorria lurrun beroa sartzen dela adierazten du eta gezi urdina zirkuitua igaro duen lurruna ateratzen adierazten du.]]\nLurrun-makina [[ur]]aren [[energia termiko]]a [[energia mekaniko]]an eraldatzen duen [[kanpo-errekuntzako motor]] bat da. Ura irakitzea orain dela 2002000 urte baino gehiago asmatu zen, nahiz eta azken 300 urtetan izan duen garapen handia [[energia]] eta [[mugimendu]]a lortzeko. Hasiera batean [[meatze]]tan ura ateratzeko sistemak baziren ere geroago mugimendu birakaria lineal bihurtzeko sistemak asmatu zirenean makinaria ugari sortu zen. Lurrun-makina ura eta [[ikatza]] edo [[zura]] dagoen edozein lekutan jar daiteke funtzionamenduan, lehenago sistema [[hidraulika|hidraulikoek]] mugimenduan zegoen ura eskatzen zuten bitartean. [[Tren]]aren garapenean funtsezkoa izan zen eta gaur egun ur beroak biratzen dituen turbinak zentral-elektrikoetan erabiltzen dira, munduko [[elektrizitate]]aren %80a sortuz. [[Energia nuklear]]rak, [[eguzki-energia]]k eta [[zentral-termiko]]ek erabiltzen dute. Funtsean, betebehar-zikloa bi fasetan banatzen da:\n# Itxirik dagoen galdara batean ura irakiten da eta [[lurrun]]a sortzen da. Honek sortzen duen espantsioak [[zilindro]] bat mugitzen du, [[pistoi]] bat bultzatuz. Mugimendu hori alternatiboa da baina [[biela]] eta [[biradera]] mekanismo batekin sistemak energia hori birakari bilakatzea lortzen du. Bidearen bukaerara heltzen denean [[enbolo]]a hasierara itzultzen da eta ur-lurruna kanpora isurtzen da [[inertzi bolante]]ak duen [[energia zinetikoa]] erabiliz.\n# Lurrun-presioa balbula sorta batzuen bidez kontrolatzen da eta hauek lurrun-emariaren kargaren zaharberritze-prozesua erregulatzen dute. Hau da, zilindrora[[zilindro]]ra sartzen eta irteten den lurrun kantitatea erregulatzen dute.\nGaur egun [[elektrizitatea]] sortzeko erabiltzen diren lurrinezko makina modernoek jada ez dute erabiltzen [[pistoi]] edo desplazamendu positiboa deskribatzen duen [[makina]], baizik eta turbomakinak erabiltzen dira. Hauetan, etengabeko lurrun-fluxuarekin [[turbina]] bat zeharkatzen dute eta honen ardatza biratzen da. Adibidez, gaur egun [[ur-lurrunalurrun]]a biratzen dituen turbinak zentral-elektrikoetan erabiltzen dira, munduko [[elektrizitate]]aren %80a sortuz. [[Energia nuklear]]rak, [[eguzki-energia]]k eta [[zentral-termiko]]ek erabiltzen dute.\n[[Fitxategi:Locomotora de vapor.jpg|thumb|left|Tren de vaporlurrun-trena.]]\nLurrun-makinan datza lehenengo [[Industria Iraultza]]. Ingalaterran[[Ingalaterra]]n XVIII. mendearen bukaeran eta ia XIX. mende erdirarte, Mendebaldeko Europako herrialde nagusietan eta Estatu Batuetan nabarmenki bizkortu zuen garapen ekonomikoa. 1890 eta 1930 urte bitartean ikatzez[[ikatz]]ez bultzatutako lurrun-makinaren erabilera murriztu zen; petroliotik[[petrolio]]tik eratorritako hidrokarburoak[[hidrokarburo]]ak [[erregai]] gisa erabiltzen duten barne-errekuntzako motorrei bidea eman zien.\nJerome Ayanz eta Beaumont [[militar]], [[margolari]] eta [[musikari]] kosmografo, baina gehienbat asmatzaile espainiarrak, ezagutzen den lurrun-makinaren lehen patentea erregistratu zuen 1606. urtean. Beraz, lurrun-makinaren asmatzailetzat har daiteke. Izan ere, patente honen berri duela gutxi izan zen. Jendeak ezezaguna duen datua da.\nJoseph Black-en laguntzarekin, bero sorra aurkitzera bultzatuko zuten ikerkuntzetan lanpetuta zebilela, Newcomen-en makina hobetzeko helburua hartu zuen James Watt-ek. Saiakuntzetan zehar, lurrina ura baino bero-erreserba askoz handiagoa zela ohartu zen. Ondorioztatu zuen Newcomen-en artisau-makinan sortzen ziren bero-galerak mugatu behar zirela erregai-kontsumoa txikitzeko, makina hauen eragozpen nagusia zena. Arazoa aztertzerakoan, hainbat fenómenosfenomenoz jabetu zen: lurrina hozteko prozesuak hutsa nahikoa lortzeko makina mugitzeko, lurrunaren hondar-presioa eta zilindroak berak sortutako galerak. Bere hondorengo saiakuntzetan, benetako zientzia-lanetan murgilduta, zilindroa temperatura berdinean mantendu behar zela ondorioztatu zuen.Bere hitzen arabera, larunbat eder batean paseatzen ari zen bitartean, makinari buruz hausnartzen ari zela, ideia bat bururatu zitzaion: “lurruna gorputz elastikoa denez, hutsean hauspeatuko da. Beraz , zilindroa asetutako andel batekin elkartuta egongo balitz, bertan hauspeatuko litzateke kondentsatuz, zilindroa hoztu gabe”.\nHala ere, banadutako kondentsadorearen garapenak eta hobekuntzak behartsu utzi zuten Watt, eta 1765ean emplegua bilatu eta bere lana baztertu behar izan zuen. 1767an John Roebuck-ek bere saiakutzak eta ustiapen komertziala finantzatzea onartu zuen, patentearen onuren bi herenen truke. 1768an Watt-ek modu egokian jarduten zuen eredu bat eraiki zuen, inperfektua, eta hurrengo urtean patente-eskaera aurkeztu zuten. Hainbat gorabehera ekonomiko ondoren, Roebuck bere zatiari uko ugin zion, Matthew Boulton-en onuran.Azkenean, Boulton-ek eta Watt-ek praktikara eraman zuten bere asmaketa eta baita beste hobekutza batzuk ere.


Jauregia | igartza :: monumentu multzoa :: Beasain - Turismo Gipuzkoa\n1476. urtean eraitsitako erdi-aroko dorretxearen oinarriaren gainean, gaur egun ikus daitekeen jauregia eraikitzeko agindua eman zuen Igartzako Mariak XVI. mendearen hasieran. Euskal Herrian egurrez egindako jauregirik handiena izateaz gain, zuraje ederrez egindako airetiko galeria eta erdiko patioa dituen bakarra da. Izan ere, horrexek ematen dio eraikinari nortasuna eta ondare- balioa.\nBarrualdean erdiko patioa da nabarmentzekoa, bere inguruan antolatzen baitziren gela guztiak. Aipatzekoa da egurrezko egiturarekin egindako airetiko galeria, jauregiko espaziorik erakargarriena baita.\nGela nagusiko hormetan orain dela 400 urteko margoak daude, eta bertan bi itsasontzi eta idatzi batzuk ikus daitezke.\n1996. eta 2000. urteen artean, Aranzadi Zientzia Elkarteak eraikinaren ikerketa eta dokumentazio prozesu bati hasiera eman zion. Ondorioek eraikinaren zaharberritzezientifikoa egiteko balio izan zuten. Halaxe bultzatu zuen 2007. eta 2010. urte artean Beasaingo Udalak, Gipuzkoako Foru Aldundiarekin eta Kutxarekin elkarlanean.\nXIV. mendea (1370-1380)\nLazkaoko jauntxoen bigarren semea, Garcia Lopez, Igartza birpopulatzen hasi zen eta lehen dorretxea eraiki zuen\nXV. mendea (1476 ingurura)\nMende inguruan Dorretxea eraitsi zuten. Erdi aroko dorrea bota ondoren, oin berriko eraikina eraiki zen\nErdi Aroko dorrea suntsitu ondoren eraikitako oin berriko eraikina da. XVI. mendearen hasieran eraikitzeko agindua eman zuen Maria Lopez Igartzakoak\nIgartzako Monumentu Multzoaren ikerkuntzaren hasiera Aranzadi elkartearen eskutik\nZubi berriaren eraikuntza lanen hasiera\nIgartza jauregia Beasaingo udalak erosi zuen\n2000ko ekainaren 11n\nIgartzako jauregiaren ateak jendeari iriki zitzaizkion\n2006ko ekainaren 7an\nAranzadik Igartzako dorretxe zaharraren aztarnak topatu zituen


Elikagai transgenikoei buruzko legea, Espainiako Parlamentuan aztergai | Consumer\nElikagai transgenikoei buruzko legea, Espainiako Parlamentuan aztergai\nGenetikoki eraldatutako hamahiru produktu arau honen zain daude merkaturatzeko\narabera: Ostirala, 2002ko irailaren 20a\nIrailean ikasturtera itzultzean, Espainiako Parlamentuaren lehen zereginetako bat izango da Gobernuak udan onartu eta bidalitako lege-proiektua aztertzea, genetikoki eraldatutako organismoen (GEO) erabilera konfinatuari, borondatezko liberalizazioari eta merkaturatzeari buruzkoa. Beste era batera esanda, transgenikoei buruzko legea, oso testu itxaropentsua, gizakien eta animalien elikaduran dituen onura edo kalteei buruz aurkitutako jarrerak biltzen dituena. Ameriketako Estatu Batuek eskua ireki dute azken hamar urteotan, beren nekazaritza GEOen mende jarri arte; Europan, berriz, “hesia” itxi egin zen, luzamendu batekin, artoa eta soja onartu ondoren.\nGobernuaren lege-proiektuak erantzukizunak banatzen ditu administrazio zentralaren (lizentziak emango ditu) eta autonomia-erkidegoen (kontrol-lanak) artean. Merkataritzako lizentzia bat emateko (gehienez ere hamar urtekoa), mota guztietako azterlan teknikoak, arriskuen ebaluazioa, jarraipen planak eta etiketa argiak eskatuko dira. Horrez gain, tarifak (12.040 euroraino merkataritza-lizentzia batengatik) eta isunak (1,2 milioi euro arau-hauste oso larrien kasuan) ere adierazten ditu. Zuzenketa politikoen epea asteazkenean amaitu zen. Arau horrek eta urrian Europako zuzentarau berri bat indarrean sartzeak “produktu berriak onartzeko prozesua berrabiarazten lagunduko dute. Hamahiru daude zain” esan zuen Miguel León Monsanto multinazionaleko Mediterraneorako Bioteknologiako zuzendariak.\nPolitikariek eztabaidatu aurretik, testuak aurreko eztabaida sutsua berriz irekitzeko besterik ez du balio izan. “Europako Batzordearen testua progresista eta zorrotza da, espainiarrak kontroletarako funtsezko alderdiak ezabatzen ditu eta berandu iristen da. Legez kanpokoa izan daitekeela uste dugu, eta ez dugu baztertzen onartzen bada salatzea”, azaldu zuen Greenpeaceko Ingeniaritza Genetikoko arduradun Juan Felipe Carrascok. “Testu berriak baimenak kasuz kasu egitea ahalbidetuko du, zuhurtzia-printzipioaren kontrolpean, inoiz gertatu ez den kalte baten aurrean arrazoirik gabeko beldurrak uxatuz”, laburbildu zuen Enrique Marín Elikadura eta Transgeniko Zuzenbidean aditua den abokatuak.\nTartean daude espainiar zientzialariak, testu berriak bere ikerketetarako espazioak ireki ditzakeela ohartuta. “Soja transgenikoa 1.800 analitikatatik igaro da, biologikoa, inondik ere. Inoiz ez dago batere arriskurik. Baina gustatuko litzaidake dena berdin ebaluatzea eta kontsumitzaileak aukeratzea”, azaldu zuen Valentziako Agrokimika eta Teknologia Institutuko ikertzaile Daniel Ramonek.\nLaster, zientzialari horrek bere izena jarriko du lehen laranja transgenikoaren patentean. Eta 2010era arte, beste patente batzuk egongo dira, hala nola legamiak, non Espainia munduko potentzia baita.\nelikagaiak ley-eu transgenikoak


AHTaren inguruko hitzaldi sorta Ezkio-Itsason - Goierriko AHT Gelditu! Elkarlanaren bloga\nEzkio-Itsasoko AHTaren udal batzordeak antolaturik hitzaldi interesgarriak entzuteko aukera dugu hurrengo asteetan Santa Lutziko kultur etxean.\nGaurko egunean EHUko ekonomian lizentziatua den David Hoyos ikerlariak eskaini digu Santa Lutziko kultur etxera gerturatu garenoi.\nTxukun, dotore eta ongi argumentaturiko aurkezpen honen bitartez , (4,9MB. gazteleraz) lagundurik eskaini du hitzaldia ordu t'erdiz bertaratutako berrogei bat lagunei. Larunbat arratsalde bat izateko erantzun bikaina ezkiotarren aldetik!\nAipatu dituen gai guztiak zerrendatzea luze joko luke, baina bere hitzaldia AHTaren eragin eta kalte ekonomikoak aztertzeari ekin dio. Bikain David!!\nHitzaldia .mp3 formatoan eta bikain entzuten den 96kbps.ko kalitatean grabatu dugu, norbaitek kopia bat nahiko balu kaso egin dezala.\nHitzaldiaren aurretik Udaleko? arduradun batek aipatu duen bezala, Ezkio-Itsasoko udalak aurreko hilabetean AHTaren aurkako mozio bat onartu zuen eta horrekin batera AHTaren eragina eta horren inguruko informazioa banatzeko triptiko bat buzoneatu da eta hitzaldi sorta hau antolatu du.\nHurrengo bi hitzaldiak datozen bi ostiraletan izango dira, datorren otsailaren 29an, ostirala eta 19.30etan AHTaren Aurkako Asanbladako Mikel Alvarezek eta EHUko Hidrogeologia Doktore den Iñaki Antiguedadek emango dute "AHT eta gainerako azpiegituren eragina ingurumenean eta gizarte ereduan" lelopean.\nMartxoaren 7an azkeneko hitzaldia izango da eta Kimetz Munitxak portu, ubide eta bideetako injineruak 'Eraikuntza lanen eragina eta desjabetzak' titulopean hitzaldia emango du, 19:00etan.\naht david elkarlana ezkio hoyos tav


2018ko abuztuaren 20a, astelehena | Ordua Euskal Herrian 15:18:38\nNClic eskola Salesarren eraikinean kokatuta dago.\nSalesarren eraikinean kokatzen den NClic eskola eta Kimba haur eskolen jabe berria Arenales Fundazioa izango da, SER irratiak ezagutzera eman duenez. Madrilen egoitza duen fundazio hau itunpeko ikastetxe katolikoen sare bat da. Madrilen kudeatzen dituen sei zentroez gain, Galizian, Gaztela-Leonen, Alemanian eta AEBetan ditu beste zazpi ikastetxe.\nOrain arte, Gasteizko zentro hauek Koldo Eguren enpresariak kudeatu ditu. Berak sortu zuen NClic fundazioa; Salesarren eraikinean kokatuta, eta 2014tik Eusko Jaurlaritzako itunpeko zentroa. Horrez gain, Kimba haur eskolak martxan jarri zituen, San Martin, Salburua eta Zabalganan.\nNegoziazioak udazkenean hasi dira, eta eskolako sortzaileek esan dutenez, "akordio honekin egonkortasuna duen eskola sare batek ematen duen segurtasun ekonomikoa bilatu dugu, proiektuaren jarraikortasuna bermatzeko". Egun, azken zehaztasunak lantzen ari dira, eta bitartean, NClic eskolako 180 familiak abisatu dituzte.\nAkordio honekin, ordea, eztabaida piztu da. Izan ere, Gasteizko eskola hauen jabe berria, hau da, Arenales fundazioaren presidente Alfonso Aguilo Opus Dei-koa da, SER irratiak gogoratu duenez. Besteak beste, bere fundazioaren zenbait ikastetxetan sexuaren eta maila sozioekonomikoaren arabera sailkatzen dituzte ikasleak, eta honek dituen onurak goraipatu ditu Aguilok. Hala ere, akordioak dio Gasteizko eskoletan sexuaren araberako segregaziorik ez dela egongo. Hala, egungo hezkuntza metodologia, hiru hizkuntzako proiektua eta kristautasunean oinarritutako baloreak mantenduko direla zehaztu dute.\nItuna bertan behera uzteko eskaera\nSTEILAS sindikatuak gogor kritikatu du Arenales Fundazioa bezalako erakunde bat, Eusko Jaurlaritzaren laguntzarekin, Gasteizera etortzea. Itunpeko ikastetxea izanik, Hezkuntza Sailaren diru-laguntza jasoko du, eta sindikatuak gogoratu duenez, fundazioaren hezkuntza proiektua "segregazio sozialean" oinarrituta dago. "Hezkuntza ez da negozioa izan behar, ezta doktrinamendu erlijiosorako tresna". Hori dela eta, ikastetxe hauekin ituna bertan behera uzteko eskatu dio Jaurlaritzari.\nKanal hauetan artxibatua: Eskuin muturra | STEE-EILAS | Eliza Katolikoa | Gasteiz\n2018-07-26 | Tolosaldeko Ataria\nRemi Ayestaranen oroitarrian esbastika margotu dutela salatu du Remi Gogoan plataformak\nEsbastika bat –alderantziz– margotu dute bart Remi Ayestaran zenaren omenezko oroitarrian. Remi Gogoan plataformak agerraldia egingo du datozen egunotan pintaketa gaitzesteko.\nJordi Borràs foto-kazetariari eraso egin zion poliziak libre eta lanean jarraitzen du\nPolizia Nazional batek eraso egin zion. Kolpeak eman zizkion sudurra hautsi arte. Gainera, ihes egiterakoan laban bat erori zitzaion.


Author: Tojind Kazrashura\nAipaturiko ezaugarriak muga bateraino eramanez, fidatzaileak bere gain hartzen duen obligazioaren independentziaren ukapena dakar. Fidatzaile bakoitzak duen erantzukizunaren neurrian, zordunaren aurka errenboltsorako zein subrogaziorako eskubideak izango dituzte. Tresnak Honanzko lotura duten orriak Lotutako orrietako aldaketak Fitxategia igo Orri bereziak Lotura iraunkorra Orri honen datuak Wikidata itema Artikulu hau aipatu.\nKods ikuspuntutik, nork bere burua obligaziopean jartzeko gaitasun orokorra izan behar da fidantza eratzeko.\nAmazonGlobal Ship Orders Internationally. Zuzenbide Erromatar Klasikoan fidantzagatik pertsona bat besteren zorraz arduratzen da berezko ondarearekin. Diputatuen Ganberako kideak hautatze lekuetan aukeratuko dira; hauteskundeak noiz eta nola deitu legeek zehaztuko dute. Xehetasunen berri izateko, ikus erabilera-baldintzak.\nTresnak Honanzko lotura duten orriak Lotutako orrietako aldaketak Fitxategia igo Orri bereziak Lotura iraunkorra Orri honen datuak Wikidata itema Artikulu hau aipatu. Fidantza- kontratu baten bidez onuradunari eskaintzen zaiona zera da, zordunak hartu dituen obligazioak beteko dituen ziurtasuna.\nHome About Help Search. Honen bidez, fidatzailearen alde ezartzen den bigarren fidantza bat izango da bermatuko duena fidatzaileak bere ondasunak berreskuratzeko.\nEnglish Choose a language for shopping. Lege Testuak Deustuko Unibertsitatea. Zuzenbide zibila — -Espainia. Ganberak ahalmena dute erregeri edozeri buruzko legea proposatzeko eta jakinarazteko zer komeni den zehaztea bertan.\nHaren oinarriaren arabera, fidantza izan ahalko da: Obligazio fideiusorioaren eratze tituluak honekiko zenbatekoaren zehaztasuna jaso dezake, zehaztuz fidatzaileak zer zenbateko eta nola konprometitzen duen zordunak bere gain hartutako inguruabarrekiko.\nHortaz, aurretik aztertu dugunez, fidatzaileak ezingo ditu salbuespen gisa jarri zordunaren gaitasunarekin lotuta daudenak. The E-mail message field is required. Nazioari izaera konfesionala eman zioten; erlijio katolikoa zen nazio erlijioa, eta tradizio katolikoko herrialdeetan indar handia eman zion horrek liberalismoari.\nHemen eman ziren aldaketa handienak XIII. Ordaintzen duen fidatzailea zordunaren hartzekodun bilakatzen da. Osagarritasuna arrazoi funtzionalagatik justifikatzen da: The E-mail Address es you entered is are not in a valid format.\nFidatzaileak hartzekodun nagusiaren aurrean duen posizio edo hurrenkeraren arabera, bereizketa hau egiten da: Hori dela eta, erasgarritasunari buruzko printzipioa apurtzen dela esan ohi da; hala ere, argi dago bermeak eragina izango duela betebehar nagusia sortzen denean eta sortzen denetik.\nPribazitate politika Wikipediari buruz Lege oharra Garatzaileak Cookie adierazpena Mugikorreko bista. Baimena ematekotan, ulertu behar da zor osoa eta hasierakoa fidatzaile gutxiagoen artean banatua geratzen dela.\nKodifikazio Koee, Erdi Aroko juristek, erromatarrekin alderatuz, ez zituzten aurrerapen ziila lortu, eta ez zituzten guztiz bere egin Justinianok egin zituen aldaketak.\nLearn more about Amazon Prime. Berrezarkuntzaren garaiko Europan liberalismoa eta nazionalismoa begi txarrez ikusirik zeuden. Beharrezkoa den fidantza- kontratu mota eta bere ezaugarriak kontuan izanik, hau kontratatzeak onura desberdinak ekar ditzake. Hau, azken batean, fidantzaren izaera osagarria dela eta, fidantzatutako obligazioa arautzen duen eremu bera izango da orohar.\nFidatzailea aurkeztu behar duen zordunak betebeharrak hartzeko gaitasuna eta bermatu beharreko betebeharrari aurre egiteko hainbat ondasun dituen pertsona aurkeztu beharko du. Horrekin, nazio bat gizabanakoez osaturiko zubila kolektibo bat zela esan nahi zen, eta kolektibo horretan gizabanako guztiek lege bera bete behar zutela berdintasuna eta, ordezkarien bidez, kolektibo hori osatzen lagundu behar zutela askatasuna.\nXehetasunen berri izateko, ikus erabilera-baldintzak. Joera errepublikazale erradikala eta nazionalista izan ziren garai hartako nazio mugimenduen ezaugarri nagusiak, eta ezaugarri horiek bereizten dituzte, halaber, mugimendu nazionalistak XIX mende amaierako mugimendu nazionalistetatik.\nErrusian ere egin zen iraultza ahaleginik Abenduko mugimendua, baina ez zuen kofe arrakastarik izan; altxamendu ahalegin bat izan zen iraultza baino gehiago.\nIzatez, ez da konstituzio arrunta, baizik eta erregeak emandako kontzezio bat. Ezin daiteke fidantzarik izan baliozko obligaziorik gabe. Eboluzio hau kalitate juridikoan eman zen hobekuntzaren fruitua izan zen, baita garatutako gizarte baten eskaeren ondorioz, non berme pertsonalak lehen mailako papera betetzen zuen. Hala ere, subrogaziotik kanpo uzten dira eskubide txit pertsonalak eta besterendu ezinak eta kuantitatiboki, fidatzaileak ezin du, subrogazioaren bidez, hartzekodunari ordaindutakoa baino zenbateko handiagoa eskuratu.\nNahiz eta zordunak bere betebeharra beteko duen edo ez duen ziurgabetasuna egon, ez du esan nahi ausazkotasunaren mendean dagoenik, ez dutelako eraginik kontratuaren abantaila eta desabantailen gain, baldintza bati soilik dago lotua.\nSalbuespen bezala, zordunak eta fidatzaileak, euren arteko akordio bidez ere adostu ahalko dute; nolanahi ere, azken akordio hori hartzekodunak onartu behar du. Baina honek izaera osagarria duen heinean, berme obligazio hau zehazteko eta honen hedapena mugatzeko, beharrezkoa izango da obligazio nagusia zibilx ari dena aztertzea.


urtarrila 2018 – Araxes Ikas Komunitatea\nKaixoooooo!!! Aurten “Santa Ageda bezpera” Atallun ospatuko dugu, otsailaren 4an, igandea, eta aparkalekuan (Azkarateko bidegurutzean) elkartuko gara, arratsaldeko 17:00etan, baserritar arroparekin, noski. Eskolan, entsaio bakarra eginen dugu,  otsailaren 2an, ostirala, 16:20an, eskolako liburutegian eta gurasoak gonbidatuak zaudete, beti bezala. Ez ahaztu makila\nContinue Reading Agate Deuna Bezpera\nBehin ametsak jaso ondoren, hauek sailkatzeko ordua iritsi da. Gero batzuk aukeratu eta batzorde mixtoak sortzeko ordua izango da, gauzatu ahal izateko. Batzorde hauetan irakasleak egongo dira, baina baita zuetako edonor: komunitateko kideak. Umeen ametsetaz hitz egin genuenean, adierazi genuen\nContinue Reading Batzorde mixtoak\nGaboooon denoi!!!!! Gaur egindako bozketaren emaitza 103 bozkatzeko aukeratik 100ek parte hartu duzue 79 BAI 19 EZ 2 ZURIAK Beraz proiektuarekin aurrera egitea erabaki duzue Milesker parte hartzeagatik\nContinue Reading Jardunaldi Jarraia\nTransexualitatea eta errefuxiatuen inguruan hausnartzen\nELKARRIZKETAREN KRONIKA – HA 5. eta 6. mailak EUSKERAZ Zer egin dugu: S.C. izeneko emakume tranxexual bati elkarrizketa bat egin diogu. Horretaz aparte errefuxatuei laguntzen dago Grezian eta Lesbosen. Noiz: 2018ko urtarrilaren 1ean (ostegunean) egin diogu H.A.-ko saioan. Skype bidez egin diogu.\nContinue Reading Transexualitatea eta errefuxiatuen inguruan hausnartzen\nGure Komunitatea. Herri Txiki Infernu Handi\nAbarka bakoitzari 6 metroko lokarria jartzen dio Peiok Peiorekin izan da Mikel Pagadi Azkaraten. Peiok abarkak erabiltzen ditu egunero, kaletik zein etxetik ibiltzeko. Abarkak behar bezala lotzen erakutsi dio Pagadiri. Florentinak gimasioa egin dio ilobari, fitnessa ondo ulertzen ez duen\nContinue Reading Gure Komunitatea. Herri Txiki Infernu Handi


Kōkyo (皇居) Japoniako Jauregi Inperiala eta Japoniako Enperadorearen egoitza da. Chiyodan dago, Tokioko 23. barruti berezian. Meiji berrezarkuntzaren eta Shogun arauen baliogabetzearen ondoren, gorte inperiala Kiototik Tokiora pasa zen, eta Edo gazteluaren antzinako gotorlekua, enperadorearen egoitza bihurtu zen. Jatorrian, 1888tik 1948 arte, kyūjō (gaztelu jauregia) deitzen zen. Bere hedadura osoa, lorategiak barne, 3,41 kilometro karratutakoa da. Bigarren Mundu Gerran, bonbaketen ondorioz suntsitua izan zen, baina estilo berean berreraiki zen 1968an. Kōkyoa, Tokio geltokitik gertu dago.\nKōkyo (皇居) Japoniako Jauregi Inperiala eta Japoniako Enperadorearen egoitza da. Chiyodan dago, Tokioko 23. barruti berezian. Meiji berrezarkuntzaren eta Shogun arauen baliogabetzearen ondoren, gorte inperiala Kiototik Tokiora pasa zen, eta Edo gazteluaren antzinako gotorlekua, enperadorearen egoitza bihurtu zen. Jatorrian, 1888tik 1948 arte, kyūjō (gaztelu jauregia) deitzen zen. Bere hedadura osoa, lorategiak barne, 3,41 kilometro karratutakoa da. Bigarren Mundu Gerran, bonbaketen ondorioz suntsitua izan zen, baina estilo berean berreraiki zen 1968an. Jauregiko gela gehienak, jendeak ezin ditu bisitatu, baina ekialdeko zatiko lorategiak, ohi, turistek bisita ditzakete. Jauregiaren barnealdea, publikoarentzako, urtean bi egunetan baino ez da irekitzen: enperadorearen urtebetetze egunean eta urte berri egunean (urtarrilak 2) Kōkyoa, Tokio geltokitik gertu dago. (eu)\nKōkyo (皇居) Japoniako Jauregi Inperiala eta Japoniako Enperadorearen egoitza da. Chiyodan dago, Tokioko 23. barruti berezian. Meiji berrezarkuntzaren eta Shogun arauen baliogabetzearen ondoren, gorte inperiala Kiototik Tokiora pasa zen, eta Edo gazteluaren antzinako gotorlekua, enperadorearen egoitza bihurtu zen. Jatorrian, 1888tik 1948 arte, kyūjō (gaztelu jauregia) deitzen zen. Bere hedadura osoa, lorategiak barne, 3,41 kilometro karratutakoa da. Bigarren Mundu Gerran, bonbaketen ondorioz suntsitua izan zen, baina estilo berean berreraiki zen 1968an. Kōkyoa, Tokio geltokitik gertu dago. (eu)\nKōkyo (Jauregi Inperiala) (eu)


Goizaldetik goizaldera albistegietara loturik hainbat urte eman ostean, azkenaldi honetan ez daukat gogo larregi gerra partea irakurtzeko, entzuteko edota ikusteko. Gaur, askorik pentsatu barik, teleberria ipini dut. Politika arloko berba hustuen ondoren, makroekonomia arloko zenbaki hutsak eta gero, albiste “gogorren” ostean, albiste “samurren” atala ailegatu da.\nMeditazio mintegi bat. Kamerak girotze hartualdiak egin ditu. Antzoki edo biltzar aretoa dirudi. Handia. Publikorantz egin du ekorketa. Han jesarrita dauden lagunen %90 inguru —edo gehiago— andrazkoak dira. Adin, arropa eta orrazkera, itxura ezberdinetakoak. Gero, ponentzia mahaira zuzendu du objektiboa. Mahai luzea da, bertan dauden gizonentzat gehiegizkoa. Hiru gizon, berrogeita hamar urte ingurukoak hirurak, bizar zuridunak, oihal argi eta nasaiez jantziak.\nAlbistearen off ahotsa amaitu eta hizlarietako bati galdetzeari ekin dio pantailan ageri ez den kazetariak. Elkarrizketatuak, hala ere, ez du nondik norakoen laburpenik egin. Bertan esandako gauza guztien artean, txundigarrien suerta litekeen esaldi borobila aukeratu du jakinduriaz jantzi nahi duen ahots sakon eta pausatuaz. Publikoaren aurrean egin duenean egiaztatu ahal izan du benetan dela emankorra; orain, etxeko sofatik berari begira daudenen artean ere zirrara berbera lortzeko segurtasunaz ari da.\n“Norbaiti ‘maite zaitut’ esaten diogunean, benetan esaten ari garena <maita nazazu> baino ez da”.\nAntzoki edo batzar aretoko andre guztiak zein etxeko sofatik begira dauden beste andreak buruaz baietz-baietz-baietz egiten imajinatu ditut. Euren harremanetan izan dituzten hainbat porrot saldo etorri zaie gogora eta, behingoz, mahai zabal batetik adituren batek eman die jadanik suposatzen zuten erantzuna. Oker maitatu dute: batzuk ez ei direlako beste pertsona bat benetan maitatzeko gai izan; beste batzuek euren burua nahiko maitatzen ez dutelako. Porrot horiek guztiak euren erruz izan direla jabetu dira esaldi magiko bakar batez.\nAndre horiek guztiek zertan meditatu behar duten esaldi borobil, erraz eta bakan batean kontzentratu ahal izanaz guztiz puztuta eta harro joan da hizlaria pasabidetik aurrera. Ondo egingo du lo gaur, bere arrakasta izara artean induskatzen. Publikoaren %90 —edo gehiago—, ordea, zergatik egin duen beti dena hain oker, zer aldatu behar duen eta inoiz aldatzeko gai izango ote den hasiko da, lixazkoak ematen duten izaren artean bueltaka.\n“Maite zaitut” bakoitzaren atzean “maita nazazu” bat ezkutatzen ei da.\nJaiotzetik eta jaio bezain pronto, pertsona guztiok daukagun premia bizia da hori. Ez maitatzea, maitatuak eta zainduak izatea baino. Besotako umeek, oraindik berbetan ez dakiten, oraindik pertsonak direnik ere ez dakiten, oraindik mundua zer den ez dakiten ume txiki horiek, maitasunik eta zaintzarik ezean, garapen arazo biziak izaten ei dituzte. Maitatuak izatea gure funtsezko premia fisiologikoa da, jatea, edatea, lo egitea bezainbestekoa.\nBeste norbait maitatzea? Jasotzen dugun maitasuna, benetan maitasun izateko, elkarrenganakoa izan behar dela egiaztatzen dugunean dator. Ez da premia fisiologikoa, harremanek eta denborak erakutsitako premia soziologikoa baino.\nMaitasuna eskatzea funtsezko beharra betetzera dator. Bestea maitatzea behar hori betetzearen trukea daukagu. Ez dago bestea maitatzerik, maitatuak sentitzen ez bagara. Honetan ezin naiz Erich Frommekin guztiz ados egon. “Maite zaitut behar zaitudalako” heldutasunik gabeko maitasunari eta “behar zaitut maite zaitudalako” maitasun helduari lotzen dizkie.\n“Behar zaitut maite zaitudalako” eta “maite naute maite dudalako” esaldiak lotzen ditu, horrenbestez, Frommek. Eta, hortaz, “maite zaitut behar zaitudalako” esaldiari “maite dut maite nautelako” proposizioa dagokio. Norabide bietakoak beharrezkoak direlakoan nago.\nEmakumeok maitasuna emanez gero, maitasuna jasoko dugula uste dugu gehiegitan. Hala sinetsarazi digute. Maitasuna eman eta eman eta eman, azkenik, noizbait, maitasuna hartuko dugulakoan. Egoismo dosi handiak behar dituen maitasun-ekintza honetarako, andreoi eskuzabaltasuna baino ez digute irakatsi, gure nahi eta beharrak isilarazi behar ditugula.


Muskizko Udala - Udal Kiroldegiko kantxako zoladura berritu du Muskizko Udalak\nUdal Kiroldegiko kantxako zoladura berritu du Muskizko Udalak\nMuskizko Udal Kiroldegiko kantxako zoladura aldatzea esleitzeko prozeduraren irekiera onartu du Muskizko Udalak, eta aurrekontu osoa 100.000 eurokoa da. Egin beharreko lana honakoa da: kiroldegiko kantxan zoladura berria instalatu behar da, betiere maila federatuko lehiaketetako beharrak asetzeko modukoa eta maila federatuko ezaugarrietarako egokia.\nMuskizko Kiroldegia orain dela 20 urte baino gehiago eraiki zen, eta gaur egun zoladura gogor eta zarpiatua dauka, nahiko kaltetua dagoena; hori horrela izanik, Muskizko Udal Korporazioak berau aldatzea erabaki du, horrela, erabiltzaileek hobeto erabili ahal izateko. Egin beharreko lana honakoa da: orain dagoen zoladura aldatzea eta bere lekuan talka eta erreboteekiko beste zoladura gogorrago bat ipintzea, bere ezaugarriak tarteko, garbitzeko errazagoa eta iraunkorragoa izateaz gain. Zoladura berritzeaz gain, leuntze handiagoko koltxoneta bat ipiniko da rokodromoaren eremuan.\nLanen hasiera ez dago data zehatz batean finkatuta, izan ere, hornidura eta instalazio lanak direla eta, kantxa ezingo da ohi bezala erabili. Hori dela eta, lan hauek erabiltzaileei ahalik eta traba gutxien egiteko moduko datetan aurrera ateratzea aztertzen ari da Muskizko Udala.


ATHS egiturak, drogei buruzko 13. jardunaldiak antolatu ditu Biarritzen\nATHS deitu adikzioak, toxikomania, hepatitisa eta hiesa deitu egiturak, drogei buruzko 13. jardunaldiak antolatzen ditu egun hauetan Biarritzen. Kanabisa dute nagusiki aipagai aurten, kanabisaren legeztatzea eta kanabisaren eragin terapeutikoa besteak beste. Mundu osoko adituak bildu dira Biarritzeko Bellevue kasinoan hiru egunez. Han zinen Ihintza Arrieta:\n3. Erle beltzaren eguna ospatuko da igandean Bidarrain\n3. Erle beltzaren eguna ospatuko da igandean Bidarrain . Erle arraza hunen ezagutarazteaz gain, erlezaintzaren gora beheren berri emaitea da egun hunen helburua.Oraiko jendartearen lan moldeek lanjerian ezarten dute hemengo erle beltza ; besteak beste erabiltzen diren pozoinekin :\nMikela Untsain , Azkainen erlezaina da eta erleen etsaietaz mintzatu zauku\nMikela Untsain , Azkaindar erlezaina . Igantean erle beltzaren eguna Bidarrain goizeko 10 etarik goiti\n"Etorkizunean eman beharreko pausoak xehatu ditugu" Agus Hernan, Foro Sozialeko koordinatzailea\nAstearte huntan, urriaren 17an, 6 urte Donostiako Aiete jauregian bake konferentzia egin zutela egun eta leku berean, ekitaldi bat antolatu du Foro Sozial Iraunkorrak Parte hartzaileetan, besteak beste, Brian Currin Nazioarteko Harremanetarako Taldeko kidea atxeman ditaike. Ekitaldia Foro Sozialeko Agus Hernanekin aipagai asteazken huntako goiz berrin.\nEuskal Haziak elkartearendako eskola sartze baikorra izan da\nEuskal Haziak, hezkuntza katolikoko sail elebiduneko burrasoen elkarteak, bere biltzar nagusia egin du erakasle eta zuzendariekin, duela 10 bat egun.Aña Mari Irungaray, hunen lehendakariak sartze baikorra izan dela erraiten dauku:\nOreretako 4ak: "Justizia ez denean proportzionatua, ez da justizia "\n7 hilabete preso direla Oreretako 3 gazte, poliziarekin izan kalapiten ondotik. Terrorismo delituak leporatzen dizkie Espainiako auzitegi gorenak . Marisa Mujika (Endikaren ama), Anabel Barcena eta Patxi Petrirena (Asierren gurasoak) espetxean dauden bi gazteen burasoen lekukotasunak jaso ditugu:\nEpaiketarik gabe gartzelan jarraitzen dute. 4 gazte hauen sustengurako "etorkizunaren alde" plataforma sortu da. Bi eskaera nagusi ditu: espetxean dauden gazteak askatzea auzibidea bitartean, eta epaiketa balego, hori epaitegi arruntean egitea. #Oreretako4ak\nEuskal xerria eta kalitatezko produktuak nagusi Kintoa sormarkaren bestan\n“Gure lanetik ordainduak izan nahi dugu eta ez diru laguntzetatik”\nSenpereko haurrak hedatzen\nKintoa Euskal Xerriaren sormarka ospatuko dute igandea


Amazon eta mundua! | Martech Zone\nAsteazkena, abendua 21, 2011 Osteguna, ekaina 18, 2015 Andrew Davis\nAmazon orain munduko txikizkako iturri indartsuenetako bat da. Milioika bezero eta zale gogorrarekin, deskonektatu ditu lineaz kanpoko eta lineaz kanpoko beste dendariak ez ezik, lineako marketin kanal osoak ere.\nAmazon-en produktu berrienak, Kindle Fire-k, nahiko kritika gogorrak jaso zituen joan den astean. Nolanahi ere, salmentak oraindik munstroak direla dirudi 1 milioi baino gehiago Kindle (Kindle Fire barne) astean hirugarren aste jarraian saltzen diren unitateak.\nTrafiko kualifikatu kopuru handiaren iturri gisa, Amazonek bezeroentzat ez ezik, produktuak merkatuan eta Amazon produktuen iragarkien PPC marketin programaren bidez zerrendatzen dituzten milaka merkatari eta argitaratzaileentzat balio du.\nIkusi infografia (A CPC Estrategia Lehenik eta behin!) Amazonek nola borrokatzen duen aurkaria ikusteko, txikizkako merkataritza eta zerbitzu munduan merkatu partekatu handiagoa lortzeko.\nTags: amazoncpc estrategiaecommerce\nDec 21, 2011 10-en: 54 PM\nMila esker hauek partekatzeagatik. Hemen baliabide on asko daude. Ziur laster toki hau bisitatuko dudala.


Eskerrik asko, EiTB • ZUZEU\nAsko dira, ezin konta ahala arrazoi dauzkagu EITBri eskerrak emateko, baina guztiak beste baterako utzita, eta ezinbestean, Kataluniako gaia bere bakarrean hartuta arituko gara oraingo honetan. Ez dira gutxi, baina, gai honek soilik eman dizkigun eskerrak emateko arrazoi sorta aletzea, eta horien laburpentxoa egiten saiatuko gara. Ekin diezaiogun bada lanari:\n-Eskerrik asko, EITB, egunotan Kataluniari zegokion tarte eskasaren bi heren pasa Madriletik emateagatik. Ni, zuena ikusita, duda-mudan ibili naiz Kataluniako presidente Puigdemont ez baina Rajoy ez ote zen, garbi gelditzen baitzen betiere, Kataluniaren etorkizuna Espainian erabakitzen dela.\n-Eskerrik asko tarte eskas horretan, Rajoyfiskalsantamariaren argumentario guztia hain garbi adierazteagatik eta auzitegi konstituzionala hartzen duen arkitektura ezin ikusgarriagoa hainbestetan erakusteagatik. Guztiz logikoa dena beste aldetik haien argumentario guztia helegite batean laburbiltzen denean. Urkulluk ere beti esan izan du: Gu beti legediaren barruan.\n-Eskerrik asko, Kataluniak beste legedia zilegitasun osoz eraiki duenean hain garbi adierazteagatik Urkulluk aipatzen zuen legedia Espainiakoa zela, eta honek bere legedia erabiliz Kataluniako legediaren kontra gerra zikina eta tanke mediatiko-judizial guztiak kalera atera dituenean, gure lehendakari zintzoa zeukan laguntzaile leial eta heriotzaraino fidel: “gu beti (Espainiako) legediaren barruan”. Orain badakigu (lehen ere bai) ze demokrazia defenditzen ari zen gure lehendakari jauna demokrazia aipatzen zuen bakoitzean: Espainiako batasunari eusteko ustelkerian, gansterimoan eta boterekerian oinarritutako sistema postfrankista guztiz dekadentea. Hots, barkatu! zurekin ari nintzen, EITB, eta ez PNVrekin. Barkaidazu, EITB, ene dorpezia, baina hain da zaila batzuetan gauza batzuk bereiztea!\n-Eskerrik asko EITB, Madrileko logika (helegitea, mehatxua, gerra zikina) hain ondo helarazi eta politikan aritzeko haren gaitasun falta harrigarria hain ondo ezkutatu beste inork baino hobeto egiteagatik; eta halaxe hain garbi uzteagatik komunikabide publiko baten eginkizun gorena boterearen aginduak zintzo betetzea besterik ez dela, ez baitira alperrik Madrilekin sinatutako akordioak sinatu. Orain badakigu (lehen ere bai) akordio horien bitartez ze sistema klase defenditzen ari den: Gobernuak eskatu, auzitegiak agindu, guardia zibilak ekin eta komunikabideek guztia zuritu.\n-Eskerrik asko, Madrileko tentsioa, urduritasuna eta larderia hain ondo islatzeagatik eta Katalunian den poza, ilusioa eta etorkizuna eraikitzeko gogoa hain ondo ezkutatzeagatik.\n-Eskerrik asko Madriletik ehundutako izuaren estrategia beste inork baino hobeto zabaltzeagatik, eta ahazteagatik katalanei honezkero Espainiako prentsa, zeinetan guztiz partaide kalifikatua zaren, zipitzik ere ez zaiela axola. Ni, nire aldetik, erabakia hartuta nago: Hemendik aurrera elpais, elmundo eta eltelecinco ikusi behar dut. Hobe originala kopia txarra baino.\n-Eskerrik asko Katalunian aprobatu berri diren legeen mamia ia ezkutatu eta Espainiako gobernuaren helegiteak hain zehatz, maratz eta zorrotz azaltzeagatik. Izan ere denok baitakigu giza adimenerako ere askoz maila altuagoko ariketa baita Espainiako gobernuaren arrazoibide bikainak ulertzen saiatzea, katalanen demokraziaren kontrako eraso bortitza eta eldarniozkoa baino.\n-Eskerrik asko, besteak beste, Espainiak Kataluniako hautetsiei egindako mehatxuei ohartarazpena deitzeagatik.\n-Eskerrik asko gure abertzaleen jarrera -batzuen erabateko errespetua eta besteen erabateko elkartasuna- azalezina hain ondo azaltzeagatik.\n-Eskerrik asko, Urkulluren aurreko haren hitzak: “gu beti Kataluniarekin” hain modu bikainean gauzatzeagatik, alegia: Gu beti kataluniari -eta Euskal Herriari-giltzarrapoa jarriko dion Espainiarekin. Hor dira, Eusko jaurlaritza eta Urkulluren eredua eta haien akordiorako jarrera ezin zabalagoaren inguruan Rajoyk egindako goraipamenak. Eskerrik asko EITB, zuk honetan egin duzun heziketa lana ezinbestekoa izan baita.\n-Eskerrik asko, hain garbi uzteagatik, abertzaleek dioten bezala, gure egoera eta bideak oso direla bestelakoak. Eta haiek arrazoi, izan ere, jakin nahi ez badugu ere, Katalunia hizkuntzak eraman du dagoen tokian egotera, herri izatera; guk espainolari gero eta indar handiagoz helduta, nahikoa lan herri izaten hasteko. Honetan ere, zu izan baitzara, indar abertzale guztiekin batera, bide erakusle gorenetako bat. Guk geure bidea, erran nahi baita, nosotros nuestro camino.\nOhartxoa: Hemen esaten den guztia EITB erakundeaz esaten da, batere dudatan jarri gabe bertako langile askoren zintzotasuna eta profesionaltasuna.\nTxomin Sagarzazu Ancisar Hondarribiko alkateari gutun irekia\nLes Twins, egungo munduko dantzari onenak?\n2 pentsamendu “Eskerrik asko, EiTB”-ri buruz\nTentela 2017-09-10 08:31\nHarrigarria hain itsututa egotea…ondo dago PNVren kontrakoa izatea eta Urkullu Lehendakaria kritikatzea baina gorroto hori azaltzeko ETB-k Catalunyaren gaiari egindako jarraipena aitzakitzat hartzea astakeria da. Hor aipatzen dituzun guztiak ez dira horrela izan ez telebistan ezta irratian ere.\nharrigarri 2017-09-11 11:23\nEz, ez da gorrotoa hau idaztera eraman nauena, amorru bizia bai, igual, egunotan – edo urteotan- Katalunia dela eta ikusi eta entzun ditugunak sortutakoa.\nEz da egia, ezta ere, EITB erabili dudanik PNVren kontra egiteko. PNV berrogei urte agintean daraman alderdia da, eta ez gara orain frogatzen hasiko berrogei urteotan denon artean ordaintzen den medio publiko baten erabilera guztiz doilorra egin duela PNVk. Hor kritikatzen dena EITB erakunde publiko moduan da, hain justu ere PNVren larderiaren eta agintekeriaren isla eta zuritzeko makina izan delako beti. Horregatik da zaila biak bereiztea. Estimu handian daukat horko profesional asko eta agian horixe da arazoa: profesional horiek kate motzean lotuta daudela eta ez daukatela inolako erabakimenik hor barruan.\nEgunotan Katalunia dela eta, medio publiko baten erabilera maltzurraren beste kapitulu bat besterik ez dugu izan, berez, baina gauden egoeran egonda, niri behintzat guztiz mingarria egin zaidana, hor aipatzen ditudanak direla kausa. Zuk ezetz diozu eta oso errespetagarria iruditzen zait, baina ez duzu arrazoirik ematen.\nEgungo egoera honetan, PNV da erabat jokoz kanpo gelditu dena: Madrilekin egin berri dituen paktuak nola azaldu etzekiela etorri zaio Kataluniatik etor zekiokeen albisterik txarrena eta honen aurrean hartu duen jarrera guztiz patetikoa izanda. EITB zurikeria eta patetismo hori islatzea tokatzen zitzaion eta halaxe egin du. Bestetik, esaten dena bezain inportantea isiltzen dena dela esango nuke eta urriaren 2tik aurrera zer egiteko intentzioa duten ezkutatzea jendearekiko errespetu falta izateaz gain azpikeria maltzurra iruditzen zait. Hori ere, EITBk azaldu beharko du, baina berandu dabiltza.


Abian da ikasturte barria eta beronegaz ikasturteari loturiko albisteak, ekintzak, edota egunerokoak.\nGuztiaren jakitun izan nahi badozu, hainbat iturri daukazuz.\nIkastolan semea edo alaba negarrez izteak guraso bezala larritu egiten gaitu. Normala da; gehien maite doguna dira, eta normala da baita eurak negar egitea ere.\nHelduoi ez al jaku kostatzen oporrak atzean itzi eta ikasturteko errutina eta erronkei aurre egitea?\nJarraian, gai honen inguruko hausnarketa batzuk eskaini nahi deutsuguz. Gehiago jakin nahi dozu?\nIkasturte hasiera. Kideekaz alkartzea, ilusioa, urduritasuna, nagiak, tristura... Normala da. Helduetan ere ez al da horrela?\nGugaz harremanetan jarri nahi? Ikasturte hasieran edota aurrerantzean gugana zuzendu nahi badozu, zehazki noregana zuzendu jakiteko eta ikastolako langileon kontaktuak eskuragarri izan dagizuzan, kontaktu gida bat eratu dogu.\nIkasturte barriaren hasieraragaz batera, barriz ere errutinetara eta ikasturte barrirako antolakuntza premiara itzultzen gara: ikastola, eskolaz kanpokoak, hitzordu medikoak, aisialdi-planak... Zelan euki dana kontuan eta ez ahaztu ezer? Laguntzeko asmoz, familia-egutegi bat sortu dogu eta zugaz partekatu nahi dogu, baita baliagarriak izan daitekezan ideia batzuk ere. Ikusi nahi?


Accidente, Residente, Juventude Maldita eta Bat,bi,hiru... Hamar! | La Merindad\nAccidente, Residente, Juventude Maldita eta Bat,bi,hiru... Hamar!\nAccidente, Residente, Juventude Maldita eta Bat,bi,hiru… Hamar!\nTalde bat: Accidente\nHardcore melodikoa eta punka gustuko badituzue hona hemen talde interesgarri bat. Haien letrek ildo politiko argia jarraitzen dute, anarkistak, feministak eta antiespezistak baitira, modu militantean. Hala ere, ideologiaz haratago arazo sozialak jorratzeko sentsibilitate berezia duen taldea dela uste dut. Sekulako letrak dituzte, oso sakonak; batzuetan pertsonalagoak, bestetan orokorki gizarteari buruz mintzatzen direnak.\nMadrilgo okupa eta garajetan jaio ziren arren, lau diska kaleratu ostean nazioarteko underground eszenara zabaldu dira. Lehenengo hiru CDak erabat gomendagarriak, laugarrenari buelta batzuk zor dizkiot.\nAutoerretratu musikala, aspaldi ikusi dudan sentikorrena. René Pérez Joglarrek bere bizitza kontatzen du abesti batean. Otsailean kaleratu zuen arren koarentenan berriro grabatu du bere amaren parte hartzearekin eta emaitza oso potentea da. Tipoa Calle 13 taldeko abeslaria izan zen eta idazle fina dela argi dago: “Latinoamérica”, “Gerra” edo “Así de grandes son las ideas” abestiak gomendatzen dizkizuet.\nKalekumea den arren gaur egun mundu mailako izar bihurtu da, Grammy ugarirekin poltsikoan. Hala ere, beti mantendu du bere izaera errebeldea, inperialismoaren aurkako eta amerikar indigenen aldeko abestiekin.\nDiska bat: Juventude Maldita – Germinal\nBrasildar punk-oi! talde hau diska honekin ezagutu nuen. Behin entzun eta abesti batzuk buruan itsasi zitzaizkidan berehala. Juventude Maldita 1997an sortu zen São Paulon, izaera antifaxista markatuarekin. Lan luze hau 2006an atera zuten eta gerora Europan tour batzuk egin dituzte: Alemania, Txekiar errepublika edo Serbian egonak dira esaterako.\nEgia da diska oso homogeneoa dela, abeslariak ez duela ez ahots ez erregistro handirik eta konposaketak oso xumeak direla. Uste dut akorde konbinaketa berdinekin hiruzpalau abesti dituztela. Dena den , diska gustatzen zait (punkaren magia!). Album honetatik kanpo halaber ez dut taldea asko entzun, abesti “infumable” batzuk dituzte, baina “pendiente” daukat arratsalde bat oi! brasildar rollotik nabigatzen. Hego-amerikar punk eszena ez da oso mamitsua baina behin edo behin tematzarrak azaltzen dira.\nBilduma bat: Bat, bi, hiru… hamar!\nRock erradikalak sekulako mitoak utzi dizkigu euskaldunoi. Rocka eta zarataren zaletuontzat eminentzia bihurtu diren bandak. Hala ere hauen itzalek askotan ezkutuan utzi dituzte ez hain ezagunak diren garaiko beste talde batzuk. Hemen uzten dizuet nire gaztetasuna markatu zuen disketako bat. Bilduma honetan, talde eta abesti mitikoekin batera bigarren planoan geratu diren talde interesgarriak aurkitu ditzakezue. Egin egunkariak 1987an bere hamargarren urteurrena ospatzeko atera zuen bilduma da. Orain talde hauekin jaialdi bat egingo balitz ez legoke lekurik bilduko lukeen jendetzarentzako.\nPor Endika|2021-12-21T12:03:59+00:0001/11/2020|Secciones | Atalak, Uhin Artean|Comentarios desactivados en Accidente, Residente, Juventude Maldita eta Bat,bi,hiru… Hamar!


The Cramps - Wikipedia, entziklopedia askea.\nThe Cramps talde erabakigarria izan da rock and rollaren historian. Rockabilly zaharra eta 60ko garagea uztartuz, bere izaera propioa osatu zuten, betidanik Poison Ivyk eta Lux Interiorren gidaritzapean. Estetika sadomasokista eta Las Vegaseko glamour nahasketa honetan, psychobilly deiturikoa pentsaezina litzateke talde hau gabe.\nLux Interior (1976ko martxoa - 2009ko otsaila)\nPoison Ivy (1976ko martxoa - 2009ko otsaila)\nBryan Gregory (en) (1976ko apirila - 1980ko maiatza)\nKid Congo Powers (en) (1980ko abendua - 1983ko iraila)\nSean Yseult (en) (2006ko urria - 2006ko azaroa)\nMiriam Linna (en) (1976ko urria - 1977ko ekaina)\nNick Knox (en) (1977ko uztaila - 1991ko urtarrila)\nJim Sclavunos (en) (1991 - 1991)\n3 Betiko kideak\n4 Aurretik izan diren kideak\nThe Cramps taldea 1972an sortu zen Sacramenton (Kalifornia), Lux Interior (Erick Purkhiser) eta Poison Ivy (Kristy Wallace) elkar ezagutu zutenean. Elkarrekin bizitzera joateaz gain, 50eko rock&rollaganako afizioa ere batu zuten eta banda bat sortu zen harreman horretatik. Poison Ivyk gitarra jo zuen eta Luxek, berriz, abestu. Aurrena Ohiora joan ziren eta ondoren New Yorken bukatu zuten.\nLux Interior disko denda batean ari zen lanean Detroitetik iritsi berri zen Greg Beckerleg ezagutu zuenean. Kide berri hau Bryan Gregory gitarra zaratatsua izango zen gero eta bere arreba Pam ere ibili zen pixka batean taldean, baina Miriam Linnak ordezkatu zuen berehala eta The Cramps izena hartu zuten. Urtebete beranduago Linnak ere banda utzi zuen eta Nick Knox (Lehen Electric Eels) hasi zen bateria jotzen. Ivyren punteoek, Bryanen zaratek, Nicken danbatakoek eta Luxen erokeriek The Cramps taldea erabat bereizi zuen New Yorkeko punk jaioberrien multzoan. Formazio honek grabatu zituen bandaren lehen diskak Memphisen, Alex Chiltonek ekoiztuta eta bere zigilu propioak editatuta, Vengeance Records.\n1979an, Miles Copelandek fitxatu zituen I.R.S. Records-erako eta EP berria sortu zuten Gravest Hits. Urte horretan bertan, Europara bidaiatu zuten lehenengoz, The Police taldearen telonero izanez.\n1980an, The Cramps Memphisera itzuli zen lehen LP-a grabatzera Chiltonenkin: Songs the Lord Taught Us. AEBetan bira egiteko idean baziren ere, ez zen hau gauzatu, Gregoryk alde egin baitzien, ekipo osoa zegoen furgoneta ere berarekin eraman zuelarik. Zurrumurruek Gregoryk banda utzi eta satanismora dedikatu ote zen zioten, baina urte batzuk geroago, Lux eta Ivyk emandako elkarriketetan honen faltsukeria aitortu zuten eta heroinaganako zuen adikzioa izan zela arrazoia esan zuten. Lux, Ivy eta Nick Hollywoodera joan ziren eta Gun Club gitarra, Kid Congo Powers, sartu zuten bandan, bere bigarren LPa osatuz: Psychodelic Jungle.\n1981an, The Crampsek arazo legalak izan zituen I.R.S. Records-ekin eta material berria grabatzeko eragozpenak izan zituzten hurrengo 2 urteetan. 1983an itzuli ziren Smell of Female aurkeztuz, New Yorkeko Pepermint Loungen izandako bi kontzertuetan grabatutako direktoa. Harreman onak bazituzten ere, Kid Congok ere banda utzi zuen eta 1987 arte ez zen berririk izan, Big Beat ingeles zigiluak A Date With Elvis disko aparta editatu zienean. Bertan, Poison Ivyk baxua ere jo zuen. 1987an, Candy Del Mar baxujolea aurkitu zuten eta RockinnReelininAuklandNewZealanden egin zuen debuta. 1990ean, The Cramps taldeak Enigma Records estatubatuarrekin fitxatu zuten eta Stay Sick arrakastatsua editatu.\nUrtebete beranduago, The Crampsek Look Mom No Head! egin zuen eta berriro hasi zen egonkortasun gabezia. Nick Knoxek 1991n utzi zuen banda eta Nickey Alexander (aldi berean, The Weirdos taldean ere ari zen jotzen) sartu zen bere ordez hasieran eta Harry Drumdini beranduago. Candy Del Mar ere joan egin zen eta ordezkoa Slim Chance (Mad Daddys) izan zen. 1994an, The Crampsek Flamejob grabatu zuen, multinazional batekin fitxatuz lehenengoz, Warner Bros. Bira erraldoi batean sartu ziren eta 1995ean Sensación de Vivir-en atera ziren eta guzti. 1997an, Epitaph-ekin fitxatu eta Big Beat from Badsville ekoiztu zuten.\n2001ean, Lux Interior eta Poison Ivyk The Crampsen 25. urteurrena ospatu zuten, lehenengo lanak berrargitaratuz, bai CD eta bai biniloetan ere. 2003an, album berria jaio zen, Fiends of Dope Island eta 2004an, berriz, How to Make a Monster, zuzenean grabatutako bitxikeria multzoa.\n2003an egindako biran Azkena Rockean (Gasteiz) izan ziren eta emanaldi arrakastatsua izan zuten.\n2009ko otsailaren 4an, 04:30ean, bihotzeko arazoek Lux Interior hil zuten, 52 urte zituenean.\nThe Cramps taldeak formazio ezberdinak izan ditu historian zehar. Gaur egun, Harry Drumdini bateria eta Sean Yseult baxua ere bere kide dira, Lux eta Ivyrekin batera.\nLux Interior – ahotsa, 1976ko martxotik aurrera.\nPoison Ivy – gitarra, 1976ko martxotik aurrera.\nAurretik izan diren kideakAldatu\nBryan Gregory – gitarra, 1976ko martxoa - 1980ko maiatza\nPam Ballam – bateria, 1976ko martxoa - 1976ko iraila\nMiriam Linn – bateria, 1976ko urria - 1977ko uztaila\nNick Knox – bateria, 1977ko uztaila - 1991ko maiatza\nJulien Grindsnatch – gitarra, 1980ko uztaila - 1980ko iraila\nKid Congo Powers – gitarra, 1980ko abendua - 1983ko iraila\nMike Metoff (Ike Knox) – gitarra, 1983ko urria - 1983ko azaroa; 1984ko urtarrila - 1984ko uztaila\nCandy del Mar – baxua, 1986ko uztaila - 1991ko maiatza\nNickey Alexander – bateria, 1991ko urria - 1993ko abendua\nHarry Drumdini – bateria, 1994ko urtarrila - 2003ko abuztua eta 2006ko abuztuaz gero\nBill "Buster" Bateman – bateria, 2004ko uztaila\nChopper Franklin – baxua eta gitarra, 2002 - 2006\nSlim Chance – baxua\n(Ingelesez) The Crampsen webgune ofiziala


Badakizu Joseba Asiron zuk uste baino gizpuzkoarragoa dela? | Gure Herria | INFO7\nJoseba Asiron EZPALAK\nEZPALAK elkarrizketa-sorta gure 10. urteurrena ospateko martxan jarri genuen dinamika da. Horrela, 10 urte hauetan gure ondoan izan diren hainbat lagun gonbidatu ditugu berriro ere kazetari lanetan aritzera.\nLehenedabiziko EZPALAK Martin Garitanok eta Arantza Arrutik ezker abertzaleko militate historikoak osatu zuten, ondorren etorri zen Fermin Munarriz eta Pako Etxeberriaren arteko solasaldia eta Beñat Zarrabeitia eta Jose Angel Iribiar Athletickeko atezain historikoaren elkarrizketa. Ainhoa Permach eta Joseba Asironen arteko elkarrizketa ikasturte honetako laurgarrena izanen da.\nHorrela elkarrizketa honetan Joseba Asironen beste alde batzuk ezagutuko ditugu, ikasleak tenorez iristeko zuen teknika-gozoa, eta kurtso amaieran beti jartzen dien kantua...eta kantuan ere aritu zaigu Asiron, ama eta aita abeslariak baitzituen Iruñeko Orfeoian, eta berak ere nonbait jaso du gurasoen zaletasuna eta abilezia. Baina ba al zenekien Joseba Asironek ere baduela bere alde gipuzkoarra ere? Horiek eta gehiago jakingo dituzu biharko elkarrizketan.\nEz galdu biharko elkarrizketa, ekainak 7, 12:00tan.


Kanboko hirigintza, auzitan | Kanboko hirigintza, auzitan – iparraldekohitza\nKanboko hirigintza, auzitan\nHerriko etxeak Marienia eta Muleniako laborantza lurrak eraikigarri ezarri izanarenkontrakoek herritarrak informatu nahi dituzte gaurko bilkura publikoaren bidez.\nMarienia eta Mulenia lurren inguruko kexua ez da itzali. Kanboko Herriko Etxeko gehiengoak eraikigarri ezarri zituen hirigintza plan berrian. Herritarrak asaldatu ziren hastetik, gaur egun laborantzarako erabiliak diren lur horietan bizitegiak eta lantegi eremuak egiteko xedea onartu baitzuen auzapezaren gehiengoak. Geroztik, joan den otsailaren 2ko Herriarteko Batzordean, Euskal Elkargoko hautetsiek onetsi zioten hirigintza plan berria, eta, hala, eraikitzeko baimena eman. Hastetik, egitasmo horren kontra altxatu dira Lurzaindia, Cade, Stop Mines eta Nahi Dugun Herria: ez dute onartzen herritar frankoren nahikariaren kontra bidean dena. Eta Jean-Paul Alaman arkitekto kanboarra juntatu zaie afera auzitara eramateko. Herritarrak jakinean atxiki nahi dituzte, eta gomita zabala egin diete kanboarrei, baita laborantza lurren begiratzeaz axola diren ipar euskal herritarrei ere, gaurko bilkurarako.\nHelegite bat baino gehiago ezarri zituzten Hirigune Elkargoan arraposturik gabe egon direnak. Ondorioz, beste lau helegite jarri dituzte auzibide gisa Administrazio Auzitegian. Bat, Cade eta Stop Mines elkarteek, ingurumen arrazoiengatik; beste bat, Lurzaindiak, laborantza lurren ikuspegitik; Jean-Paul Alamanek pertsonalki, hirigintza ikuspegitik; eta, azkenik, Nahi Dugun Herria oposizioko taldeak. Anartean, laurek erabaki dute bat egitea informazioaren zabaltzeko. “Kanboarrek ez dakite sobera zertan den istorio hori. Anitz gauza erran zen inkesta publiko denboran. Batzuek uste dute bukatua dela, ez dela eraikuntzarik izanen helegiteak egin direlako”, esplikatu du Alamanek.\nBizkitartean, Euskal Elkargoak baia eman ondoan egitasmoa bidean da. Alta, inkesta publikoan 153 kontrako ohar eginak izan ziren (gehiengoa). Denbora berean, 2.000 sinadura bildu zirelarik lurrak eraikuntzatik babestea galdeginez. Auzapezaren gehiengoko lauzpabost hautetsi ere xedearen kontra agertu ziren.\nGaur egun, Marieniako lurrak hazkuntzarako arrandan erabiltzen dituzte bi laborarik. Pentze eremu zabalak dira, izen bereko pausa etxearen aitzinaldean, Itsasuko bidetik jitean, errepidearen bi aldeetarik. Ez dira hiri eremuan. Erran nahi baitu ez dela bizitegirik saihetsean. Galdera da: zergatik lur hauek ezarri nahi izan ditu eraikigarri auzapezaren gehiengoak?\nFrancis Salagoiti, Baionako merkataritza auzitegiko lehendakari eta Aviron errugbi talde profesionaleko lehendakarikide ohiaren familiaren lurrak dira. Alaman, ahoan bilorik gabe mintzo da: “Salagoiti adiskide da Kanboko auzapezarekin (Christian Deveze). Ez balira bi hauek horren gibelean izan, nehori ez zitzaion bururatuko leku horretan eraikitzea. Bizpahiru hautetsi eta jabeaz aparte, nehork ez du nahi eraiki dadin hemen. Tratuaren jatorria zein den jakinez, ahalkezungarria da Kanborentzat”. Eskuinaldeko pezan 90 bizitegiren egiteko asmoa litzateke. Bestaldean, berriz, lan eremua aipatu zen, baina iduri luke izozturik dela momentuko.\nMuleniako lurra Intermarche saltegi handiaren parean da. Hauek ere laborantzarako erabiliak diren lurrak dira. Lan eremu baten xedea balukete hautetsiek. Anne-Sophie Fernandez, Stop Mines elkarteko kidea: “Arazoa da Mulenian lurpeko ur geruza biziki handi eta inportantea dela. Beraz, eragin handia luke urarentzat, bioaniztasunarentzat eta, oro har, ingurumenarentzat”.\nArgi du gaia Kanbotik harago doala, arazo bera gertatzen baita lurralde osoan: “Tokiko Hirigintza Plan (THP) guzietan gertatzen ari dena ongi irudikatzen du”. Alamanek gehitu du horregatik baduela munta Lurzaindia bezalako egitura hor izateak: “Lurzaindiak ikusi du sinbolo bat zela. Ezpeleta, Itsasu… denak ari dira beren THP egiten eta erakutsi behar dugu hor garela, ez garela ados zimenta gose den edonor jin dadin nahi duenaren egitera”.\nPresiopean dira biztanleria jadanik azkarki emendatu zaien Kanboren gisako hiriak, aspaldian. “Itsasaldearen eta barnealdearen artean gara”, dio Alamanek, “eta hiriaren hedatzearentzat argiki minbera gara. Laster Kanbon ez da ardi edo behirik ikusiko gehiago. Bidarrairat joan beharko da ikustera. Anitzek duten kezka da gaur egun: nola egin Euskal Herria desitxuratzen duen hirigintza gelditzeko?”.\nHirigintza planen dantza\nScot Lurralde Koherentziako Eskemak dio laborantza lurrak zaindu behar direla egin ahala. Horiek horrela, Euskal Elkargoko hautetsiek Kanboko Herriko Etxearen asmoaren alde bozkatu dute. Alta, 2018ko urtarrilean, Lurzaindiarekin lehen elkarretaratzeak egin zirelarik, herri ttipietako hautetsi franko uzkur agertu ziren, eta ez zuten alde bozkatu. Jean-Rene Etxegarai lehendakariak erran zuen ez zutela alde bateko bozka eginen, eta aztertuko zutela auzia. “Harritu gaituena da urte bat berantago kontsigna bat izan dela Kanboko Herriko Etxearen kontra ez joateko”, dio Alamanek. “Vincent Bru hor baita ondoan, baitu eragin, eta laguna baita Etxegarairekin”.\nBigarren esplikazio bat gehitu dio Fernandezek. Beste herrietako auzapezek ere bazuketela interesa kontra ez bozkatzeko. “Hautetsiek egin dute: ‘THP horren kontra bozkatzen badut… nik besten beharra ukanen dudalarik enearen baimentzeko nahi nuke segi nazaten’. Horregatik hainbestek egin dute alde. THPak trumilka agertzen dira hilabete guziz”.\nIkustekoa da Administrazio Auzitegiko jujeak zer erranen duen. Ez dela berehalako dio Fernandezek: “Cadekoek erran digute hain segur luze izanen dela. Urte bat edo biko epea izan daiteke erabaki bat jin aitzin. Gainera, herriko bozak heldu dira; beraz, zintzilik utziko dute”. Hautetsien estrategia bat izan daitekeela uste du Alamanek: “Entseatuko dira luzarazten, kontrakoak akitu arte”.\nHorregatik antolatu dute bilkura publikoa: jendea informatzeko eta mobilizatzeko. “Ez bakarrik kanboarrak, beste lurraldeko herritarrak ere bai”, Fernandezek. “Jendeak ikusten du ari direla lur jaten barnealdera buruz, baina anitzek uste dute diru gose diren promotoreak direla. Ez da ahantzi behar hautetsiek eraikuntzekin duten lotura. Erakutsi nahi dugu herritarrek herriko bozen momentuan ere botere bat izan dezaketela”.